Balentzia Geruzako Elektroi Pareen Aldarapenaren Teoria - Wikipedia, entziklopedia askea.\nBalentzia Geruzako Elektroi Pareen Aldarapenaren Teoria\nBalentzia Geruzako Elektroi Pareen Aldarapenaren Teoria (BGEPAT), BGEPAT teoria edo Gillespieren teoria molekulen edo ioi poliatomikoen egitura aurresateko kimikan erabiltzen den eredu bat da. Teoriaren oinarria atomo batean elektroiak elkarrengandik ahalik eta aldarapen indar txikiena jasateko moduan antolatzen direla da. Hortaz, aldarapen minimo hori bilatuko dute elektroiek atomoaren barnean eta egitura geometriko ezberdinak eratuko dituzte. Aldarapen minimo hori, noski, elektroiak espazioan elkarrengandik ahalik eta urrunen kokatzean eskuratuko da. Teoriari Gillespie-Nyholm teoria izena ere ematen zaio, garatzaile nagusien omenez.\nBGEPAT teoriak balentzia-geruzako elektroi pareak hartzen ditu aintzat, zeinak atomo edo konposatu baten Lewisen egitura egitean marra baten bidez irudikatzen diren. Elektroi pare hauek bi motatakoak izan daitezke: lotzaileak edo askeak. Elektroi pare lotzaileak lotura kobalente bat eratuko du bi atomoren artean eta elektroi pare askeak aldiz, ez du inolako loturarik izango. Teoriak molekularen atomo zentrala hartzen du oinarri eta honen elektroi pareek duten jarreraren bidez, molekularen geometria aurresaten du. Hartarako, jakina da elektroi pare aske batek aldarapen indar handiagoa egingo duela elektroi pare lotzaile batek baino.\nMolekula baten geometriak zeresana du bere polaritatean. BGEPAT teoriak zeharka molekularen polaritatearen berri ere ematen du; izan ere, molekulak geometria jakin batzuk baditu, lotura polarrak (hala badira) elkar ezeztatu egin daitezke momentu dipolar osoa nulu bihurtuz. Halaber, beste geometria jakin batzuek momentu dipolarren ezeztatzea ezinezko egiten dute. Alabaina, lotura apolarrak dituzten konposatuak beti izango dira apolar.\nBGEPAT teoriak geometria jakin batzuk aurreikusten ditu molekulentzat eta hemen azpiko taulan daude ohikoenak:\nAngeluarra H2O, OF2\nLineala XeF2, I3−\nTriangeluar laua BF3, CO32−, NO3−, SO3\nPiramide trigonala NH3, PCl3\nT formakoa ClF3, BrF3\nTetraedrikoa CH4, PO43−, SO42−, ClO4−\nDisfenoidala (kulunka) SF4\nKarratu laua XeF4\nBipiramidal trigonala PCl5\nPiramide karratua ClF5, BrF5\nPentagonal laua XeF−5\nPiramide pentagonala XeOF−5, IOF2−5\nBipiramidal pentagonala IF7\nOrriaren azken aldaketa: 1 iraila 2020, 12:20.


Rockdelux aldizkariaren maiatzeko zenbakia azkena izango da\nHemen zaude -> Berriak / Rockdelux Aldizkariaren Maiatzeko Zenbakia Azkena Izango Da\nEspainiar estatu mailako zabalkudea izan arren, euskal musika taldeek oihartzun handia izan dute Rockdelux aldizkariko orrialdeetan. 35 urteko ibilbidearen ostean, behin betiko agurra idatzi du.\nPapereko euskarrian argitaratzen duten hedabideen krisialdia aspaldikoa da. Baina kioskoetako salmenta urrien, harpidetzen eta publizitate-sarrera eskasen ekuazio zoroari Covid19aren kolpea gehitu zaio ustekabean, eta Rockdelux argitaletxeak ezin izan dio eutsi.\n1984an abiatu zenetik, hilabetekariak ia 400 zenbaki argitaratu ditu eta espainiar estatu osoko erreferentziazko musika aldizkari bilakatu da. Fermin Muguruzari edota Lisabö taldeari eskainitako azalak dira argitalpen honek euskal musikari aitortutako begirunearen islada.\n2020ko maiatzekoa, 394.a, izango da beraz Rockdeluxen azken zenbakia. Plaza duintasunez agurtu dutela diote arduradunek, profesionaltasunez jokatu izanaren konbentzimenduz, eta aldizkari digitalaren ideia alboratu dutela ere argitu dute, horrek “amateurismo boluntariora itzultzea” inplikatzen duelako eta beti borrokatu dutelako horren kontra.\nAzken zenbakirako, orotara 55 kolaboratzaileren ekarpenak jaso dituzte. Nork bere filia musikalak irakurleengana iristarazteko tarte librea eman diete, konfinamentu garai honetan gaurkotasuna duten taldeetara mugatzeko inongo obligaziorik gabe.


Elkarrekin bila proiektuak proposatzen die premian aurkitzen direnei eta beraiekin lanean ari diren talde eta erakundeei, Arantzazun (Asis Topagunean) bi egun eta erdi pasatzea, aisialdian edo/eta heziketan. Talde bakoitzarekin zehaztuko da programa eta bakoitzari dagozkion ekintzak prestatuko dira, beren gustuen edo beharren arabera.\nArantzazuk erreferentzia izaten jarraitu nahi du pertso nari eta beraren duintasunari dagokion orotan. Pertsona behartsuekin zerikusi zuzena duen alor sozialean ere bai:\nbeti gehien sufritzen dutenen ondoan egon nahi du;\nherriaren hurbilean egoteak, jende askok bizi duen krisialdiaz ohartarazi gaitu;\nfrantziskotar izanik, Asisko Frantziskoren deiak pobreen bidean ikusi nahi gaituela sentitzen dugu.\nSantutegiaren bokazioak harrera egitea du bere sentidua. Eta harrera behar dutenak, batez ere, sufritzen dutenak dira.\nGizatasun- eta kristautasun-bideak barrutik eraginda eraikitzen dugu proiektu hau, pertsona aitortzen baitugu guztiaren ardatz.\nArantzazuren bokazio bilatzaileak bila dabiltzanen bidera ateratzen gaitu, behartsuen bidea behartsuekin egiteko. Hortik ikurritza: "Elkarrekin bila".\nArantzazuko frantziskotarrek, laiko talde batekin batera bultzatutako proiektua da. Gure misioa honako hau da:\n- Gure inguruan bizi-zailtasunak dituzten pertsona eta taldeei (gaixoak, menpetasunen bat dutenak, babesik gabe aurkitzen diren adin txikikoak, presoak, nolabaiteko urritasuna dutenak...) Arantzazun egonaldi bat egiteko aukera ematea, aisialdia eskainiz eta, bide batez, nolabaiteko heziketa proposatuz.\n- Arantzazuk ematen dituen aukerak baliatuz, pertsona eta talde horiei egonaldi atsegina eskaini nahi zaie eta, beren egunerokotik irtenda, bizitzeko beste molde bat bistaratu, horrela pertsona bezala hazi daitezen, beren barruan oinarriko konfiantza sortuz, eta bizi dituzten zailtasunei aurre egiteko bidea ikus dezaten.\n- Arantzazuk erreferentzia izaten jarraitu nahi du pertso nari eta beraren duintasunari dagokion orotan. Pertsona behartsuekin zerikusi zuzena duen alor sozialean ere bai:\n· beti gehien sufritzen dutenen ondoan egon nahi du;\n· herriaren hurbilean egoteak, jende askok bizi duen krisialdiaz ohartarazi gaitu;\n· frantziskotar izanik, Asisko Frantziskoren deiak pobreen bidean ikusi nahi gaituela sentitzen dugu.\n- Santutegiaren bokazioak harrera egitea du bere sentidua. Eta harrera behar dutenak, batez ere, sufritzen dutenak dira.\n- Gizatasun- eta kristautasun-bideak barrutik eraginda eraikitzen dugu proiektu hau, pertsona aitortzen baitugu guztiaren ardatz.\n- Arantzazuren bokazio bilatzaileak bila dabiltzanen bidera ateratzen gaitu, behartsuen bidea behartsuekin egiteko. Hortik ikurritza: "Elkarrekin bila".\nproiektuak proposatzen die premian aurkitzen direnei eta beraiekin lanean ari diren talde eta erakundeei, Arantzazun (Asis Topagunean) bi egun eta erdi pasatzea, aisialdian edo/eta heziketan. Talde bakoitzarekin zehaztuko da programa eta bakoitzari dagozkion ekintzak prestatuko dira, beren gustuen edo beharren arabera.\nMendi-buelta, bisita gidatuak, Parketxea, Gomiztegi, bide egokituan paseoa, kantua... Arantzazuk bere harrera-ahalmen guztia jarriko du datozenen zerbitzura.\nBi eratara lagun diezagukezu:\n- Ahal bazenu, etorri Arantzazura talde hauek Arantza zun dauden egunetako batean eta lagundu horien egonaldia atsegin bihurtzen, beraiekin ibiliz: Arrikrutzeko kobak bisitatzen, bide egokituan paseo bat egiten, Gomiztegi eta Artzain Eskola bisitatzen, Oñatiko herria bisitatzen, kantuan. beste ekintza batzuetan...\n- Nahiago izango bazenu, zeure laguntasun ekonomikoa eman dezakezu, honako kontu korronte honetan:\nLaboral Kutxa 3035 0005 31 0050069059\nInforma zaiez telefono honetan: 610273580\nElkarrekin bila Arantzazuko frantziskotarrek, laiko talde batekin batera bultzatutako proiektua da. Gure misioa honako hau da:\nGure inguruan bizi-zailtasunak dituzten pertsona eta taldeei (gaixoak, menpetasunen bat dutenak, babesik gabe aurkitzen diren adin txikikoak, presoak, nolabaiteko urritasuna dutenak...) Arantzazun egonaldi bat egiteko aukera ematea, aisialdia eskainiz eta, bide batez, nolabaiteko heziketa proposatuz.\nArantzazuk ematen dituen aukerak baliatuz, pertsona eta talde horiei egonaldi atsegina eskaini nahi zaie eta, beren egunerokotik irtenda, bizitzeko beste molde bat bistaratu, horrela pertsona bezala hazi daitezen, beren barruan oinarriko konfiantza sortuz, eta bizi dituzten zailtasunei aurre egiteko bidea ikus dezaten.


2021 Ekaina 05\nEskola egutegia ( .pdf )\nJangelako menua ( .pdf )\nIkasleen (12 eta 19 urte bitartekoak) bizi-kalitatea hobetzen dugu, eta arreta berezia eskaintzen dugu, ikasteko zailtasun handiak dituztelako.\nLandu beharreko helburu nagusiak honako hauek dira: banakako eta taldeko komunikazioa, autonomia pertsonala eta gizarteratzea.\nIkastetxean integratutako espazio fisiko propioa dugu, bertako ikasleek behar duten banakako arreta eta arreta berezia ahalbidetzen duena.\nIkasgela honetako ikaskuntzen funtzionaltasuna funtsezkoa da. Hori dela eta, helduarora igarotzeko erabiltzen diren tailerretan oinarrituta egiten dugu lan (eskulan-tailerrak, sukaldaritza, ingurunerako irteerak, komunikazio-tailerrak, gizarte-trebetasunak, nork bere burua zaintzeko tailerrak...).\nHezkuntza-komunitatea, ikasle hauentzat, aukeraz betetako ikaskuntza-ingurune aberasgarria da, eta, aldi berean, gainerako komunitateari aniztasunean eta etiketen ezabaketan hezten gaitu, pertsona bakoitzak dituen gaitasunak balioetsiz.\nGuztiok aniztasunean hezteko lan horretan, garrantzitsua da, halaber, ikasgela egonkorreko ikasle gehienek DBHko erreferentzia-taldeetan sartzea.\n“Hezkuntza inklusiboa bizitza bete baterako” (Feaps-Plena Inclusión)


«Zaindu zaitzatela zuen aita edo ama santisimak» | erritarrak | GAUR8 - mila leiho zabalik\nFelix Zubia medikuak oso garbi esan du noraino dagoen bere burua zaintzen ez duen jendarte bat zaintzeaz; hasi agintariekin eta segi herritarrekin, «zaindu zaitzatela zuen aita edo ama santisimak». Aspaldi entzun dudan esaldi onena da. Badakit, era berean, esaldia bota orduko haserreari profesionaltasuna gailendu zaiola eta lehen lerroan jo eta su lanean segitzen dutela Zubiak eta beste hainbeste osasun langilek. Ez dakite bestela egiten. Baina sekulako lasaitua sentitu dut Zubiak bere haserrea horrela erakutsi duelako. Zer demontre, osasun langileak oso nekatuta egoteaz gain oso haserre daude.\nHaserre giro orokortua arnasten da kalean, musukoetatik gainezka egiten duena; agintarien barrabaskeriak, arauak eta mugak, mugak eta arauak, kontraesanak eta protokoloen zentzu eskasa, normaltasun falta, askatasun egarria, beldurra, ziurgabetasuna... Haserre egoteko arrazoirik ez zaio inori falta. Baina osasun profesionalen aurrean jar gaitezen tente. Zabor poltsak jantzita atera ziren ezezaguna zen birus baten aurrera bizitzak salbatzeko. Urtebete beranduago, lehen lerroan jarraitzen dute lanean. Eta norbera babesteko ekipamendua eranzten dutenean, beren lan baldintzen alde borrokan segitu behar dute. Txertatuak izateko eskean. Tristea da. Beren lana ondo egin beste kezkarik ez lukete izan behar, baldin eta agintariek osasun arloa merezi duen tokian kokatuko balute.\nZainduak izateko beharra izan dugunak oso ondo zainduak sentitu gara; telefonoaren bestaldean ahots atseginak eta pazientzia sumatu ditugu beti. Profesionalek zainduak ginela sentitu dugu.\nEta zer esan senide eta lagunei buruz. Egunero ogia atean, harakinak etxeraino ekarritako poltsak, postaz iritsitako San Blas opila... sare baten parte ginela sentitzea botika ederra izan da. Eta osasuna aldrebestuz gero Zubia eta konpainia hor zeudela jakitea, lasaitua. •


Libros de la colección Libros en euskera, de la editorial Destino. Boolino. Cuentos infantiles y juveniles\nColección de la editorial Destino · 22 libros\nPinky Pick, nire laguntzaile berria kontratatu nuenetik, denetarik gertatu zait: beragatik, Urtezahar gaua Ipar Poloan pasatu behar izan dut, izozmendi baten gainean noraezean, gaztatxo bat bera ere ez nuela gosea berdintzeko, tangoa dantzatzen etengabe... Karraskari lagun maiteok, ongi etorri nire ...\nMona Sagulisak sekretu bat du ezkutuan! Sagunardo Davincik arrasto misteriotsu batzuk ezkutatu zituen bere margolanean... Nire sagu-sudurrak esaten dit ezkutuko altxor bat dagoela nonbait. Entzun duzue hori? Etorriko zarete nirekin? Altxor-bilaketa zoragarria izango da, Stiltonen hitza duzue! Karraskari lagun maiteok ...\nZer ari da gertatzen hemen? Nor da nire itxurak eginez hortik dabilena? Nor da Sagukaria eskuetatik kendu nahi didan alproja lotsagabea? Mila ardi gazta eta erdi! Nola bururatuko zitzaidan halakorik gertatuko zitzaidanik niri...? Karraskari lagun maiteok, ongi etorri nire mundura ...\nEUSK-GS19-¿Querías vacaciones, Stilton?\nNork esan zidan niri Puerto Saguchora oporretan joateko? Ikaragarria da: marrazo eta labezomorro artean ibili naiz, eguzkiak muturra erre dit, paraxutismoa eta gomasaltoa egin dut? Mila gazta ustel! Nolako gogoa dudan etxera itzuli eta atsedena hartzeko!\nZer ezkutatzen dute Sagubonako unibertsitate zaharreko sotoek? Nork bahitu du Hans Saguleta? Bost neska oso berezik osatzen duten Tearen Klubak bakarrik argitu lezake misterioa. Haien lehen abentura harrigarriaren historia da hau?


Ehunka urtetan, tradizioz, hainbat kirol-modalitate praktikatu da euskal lurralde guztietan; kirol horien jatorria landa-ingurunean aurkitzen da eta gaur egun euskal kirolak edo euskal herri-kirolak izenekin ezagutzen dira. Kirol eta jolas gisa, horien guztien muinean erronka eta apustua daude.\nKirol hau Euskadiko errotuenetako eta zaharrenetako bat da.Mendeetan zehar eboluzionatuz joan da, arauak eta instalazioak hobetuz, guztietan unibertsalena bihurtu arte, Euskal Pilotaren Munduko Federazioa daukalarik. Horretarako, lagungarria izan zen euskaldun askoren emigrazioa; euskaldunok haien tradizio eta ohiturak eraman zituzten, baita pilota ere.\nJoko horrek aldaera ugari izan ditu, jokatzen den tokiaren eta erabiltzen diren tresnen arabera katalogatzen direnak. Aurreko horma bakarreko frontoietan joka daiteke edo aurreko eta ezkerreko alboko hormadun frontoietan. Frontoiak laburrak (35 metroko luzera artekoak), ertainak (45 metrora artekoak) edo luzeak (60 m.) izan daitezke.\nPilota kolpekatzeko eskua, pala, larruzko eskularrua, sarea edo xistera erabil daiteke. Bi modalitate ezagunenak eta ikusgarrienak esku-pilota eta zesta punta edo Jai Alai dira. Lehenengoa jotzen da euskal pilotaren jokotzat beste guztien gainetik eta bigarrena da guztien artean nazioartekoena, mundu osoan jokatzen dena. Zesta punta edo Jai Alai kirola da pilotak jokoan abiadurarik handiena hartzen duen munduko kirola, 300 km/h baino gehiago. Kirol hau bereziki gogorra da, larruzko pilota esku irekiarekin kolpatzen baita. Hiru modalitatetan joka daiteke: Plaza librean, trinketean eta frontoi laburrean; buruz buru edo bikoteka. Euskal pilotak zirkuitu profesionala dauka, zale ugari eta oihartzun mediatiko handia.\nAizkolarien (enbor moztaileak) txapelketak euskal kirolen modalitate ezagunenetako bat dira. Aizkolarien kirol proben jatorria egur ikatza egiteko egurra erabiltzen zuten ikazkinek basoetan egiten zuten eguneroko lanean eta eraikuntzarako material gisa egurra mozten zuten egurgileen lanean aurkitzen da; baita enbor bat azkarrago zeinek botatzen zuen ikusteko egiten zituzten apustuetan ere.\nAizkoran, edo aizkorarekin enborrak mozteko kirolean, bi aldaera daude. Ohikoena da enbor kopuru jakin bat ahalik eta azkarren zeinek moztu; enborrak, oro har, horizontalean jarrita egoten dira, langadun egurrezko euskarrien gainean. Beste proba motak enborrari emandako kolpe kopurua neurtzen du; kontua da enborra ahalik eta aizkorakada gutxienarekin moztea.\nNorgehiagoka honetan, bi kirolari, bi harri-jasotzaile, lehiatzen dira, forma, tamaina eta pisu zehatz ezberdinetako harriak gehiagotan zeinek jaso. Batak bestearen ondoren jasotzen dituzte harriak, inoiz ere ez aldi berean.\nBeste modalitate bat banakako erronkak dira. Erronka motaren arabera, helburua izan daiteke harri bat ahalik eta gehienetan jasotzea, edo ahalik eta pisu handiena daukan harria jasotzea. Harri-jasotzaile onenek 300 kilotik gorako harriak altxatzen dituzte.\nKirolaren jatorriari buruz ezer gutxi dakigu. Ziurrenik, mendietako edo ibaietako harriak altxatzeak emango zien euskaldunei haien indarrak neurtzeko aukera. Orokorrean, herrietako erromerietan jokatzen dira norgehiagokak, gazteak indartsuena nor zen erakusteko lehiatzen zirenean.\nDenboraren poderioz, desafio horiek txapelketa ofizialak ekarriko zituzten eta, gaur egun, erakustaldiak ere egiten dira jaietan edo azoketan. XX. mendean, harriek lau forma geometriko hartu zituzten eta horiexek erabiltzen dira gaur egun ere: zilindroa, kuboa, esfera eta laukizuzena. Forma zilindrikoa 100 eta 125 kilo arteko pisuetarako erabiltzen da; harri kubiko eta laukizuzenak, 125 eta 325 kilo artekoentzako. Eta harri esferikoak 112 eta 125 kilo arteko pisua izaten du.\nSokatiran, soka bati helduta dauden bi talde aurkariak, arrastaka, euren aldera eramaten saiatzen dira. Zortzi lagunek osatzen dute talde bakoitza eta botilero batek zuzentzen du bere jokalarien esfortzua.\nTalde bakoitzak sokatik tira egin behar du esku biekin helduta eta, orokorrean, bi metroko zabalera daukan kalearen barruan; kaletik irteten dena deskalifikatu egiten da. Arraste-zona bi metro eta erdikoa da eta lurrean eta sokan seinaleztatuta dago, eskuarki, sokaren justu erdian korapilatutako zinta gorri batekin.\nDesafioak bi tiralditan egiten dira, taldeak aldez aldatzen direlarik.Horrela, aukerak berdintzea bilatzen da, lurzoruaren, inklinazioaren eta abarren irregulartasunengatik sor daitezkeen abantailak saihesteko.Berdinketa gertatzen bada, aurkako taldea arrastatzeko denbora gutxien behar izan duen taldea izango da irabazlea.\nArrauna – Traineruen estropadak\nKasu honetan, arrantza-jardueratik sortzen den kirola da. Arrantzaleak arrantzatutakoa saltzera kaira lehenengo iristeko lehiatzen ziren. Portuzailetan, belaontzi handiak atoian portu barrura eramateko lana eta soldatarik onena lortzeko ere lehiatzen ziren.\nOntziak eboluzionatuz joan dira urteetan zehar. Hasieran, arrantzarako erabiltzen ziren egurrezko traineru berberak erabiltzen ziren estropadetarako; gaur egun, baina, arraunerako kirol-ontzia da, banku finkoduna eta, pisuari eta dimentsioei dagokienez, araudi zorrotza betetzen duena.\n13 arraunlarik eta patroiak osatzen dute tripulazioa; patroia zutik joaten da popan, brankara begira, eta timoiarekin ontzia zuzentzen du.\nEstropadarik ezagunenak Donostiako Kontxakoak dira; iraileko lehenengo bi igandetan antolatzen dira, 1879. urtetik. Jasota dagoenaren arabera, Bizkaiko Mundaka eta Bermeo herriek haietatik gertu dagoen Izaro uhartearen jabetzagatik jokatu zutena izan zen lehendabiziko norgehiagoka; Bermeok irabazi zuen.\nTraineruen estropaden liga profesional bat dago, uztailean, abuztuan eta irailean jokatzen dena.


2017ko Museoen Nazioarteko eguna — Armagintzaren Museoa\n2017ko Museoen Nazioarteko eguna\nMunduko museoen elkarteak maiatzaren 18aren bueltan hainbat ekitaldi antolatuko ditu, Museoen Nazioarteko Egunaren 39. edizioa ospatzeko. 2017an, Museoen Nazioarteko Egunaren gaia: Museoak eta istorio eztabaidagarriak: museoetan esanezina esan.\nGaiak museoen eginkizuna nabarmentzen du, zeintzuk gizartearen zerbitzura jarrita, herrien arteko harremanak baketzeko zentro bihurtu daitezkeen. Halaber, azaleratzen du iragan mingarri bat onartzea izan daitekeela lehenengo urratsa etorkizun komuna irudikatzeko, errekontziliazioan oinarritutako etorkizuna.\nEsan ezin dena museoetan esatea aukeratzean, 2017ko Museoen Nazioarteko Egunaren gaiak ahalbidetzen du gizateriaren iragan mingarrietako kontu ulertezinez jabetzea. Gai hau gonbite bat da museoarentzat, iraganeko istorio traumatikoak baretzeko aktore gisa joka dezan, bitartekaritzari eta adierazitako ikuspuntuen aniztasunari esker.\nArmagintzaren Museoak egitarau hau antolatu du egun hori ospatzeko:\nCatalogo de la exposición de armas- Museo de la Industria Armera liburuaren aurkezpena Portaleko Areto nagusian 19:00etan\nGERNIKA. MINAREN OIHUA erakusketaren inaugurazioa Armagintzaren Museoan 12.30ean Parisen 1937an egin zen Artearen eta Teknikaren Nazioarteko Erakusketako Espainiako pabiloian Picassok egindako kuadro handi bat nabarmendu zen. Urte hartako urtarrilean Bigarren Errepublikaren Gobernuak Picassori mural handi bat margotzeko enkargua egin zion. Artistak Gernikan 1937ko apirilaren 26an gertatu zena jakin ondoren, bortizki hunkiturik, Gernika arte-lana pintatu zuen, geroago ikur antibelizista unibertsal bilakatuko zena. Baina Picassoz gain eta nazioartean entzute handikoak ziren beste artista batzuez gain, grabatzaile eta armagin eibartarrik ere bazen pabiloi horretan euren produktuak eta lan ona aurkezten\nTailerrak eta bisita gidatuak GERNIKA. MINAREN OIHUA erakusketara Publiko guztiei zuzenduta, larunbatetan (maiatzak 6,13 eta 20 16:00etatik 20:00etara eta igandeetan (maiatzak 7,14 eta 21) 11:00etatik 13:00etara.\nErakusketara bisita gidatuak eskola nahiz elkarteentzat\n. Aurrez eskatutakoak\nHitzaldia: Las crisis económicas a lo largo de la historia Hizlaria: Javier Iza-Goñola de Miguel Portaleko Areto nagusian 19:00etan\nIrrati-tertulia margolariekin. Cadena Ser Eibar Ordua zehazteke.\nDoako bisita gidatuak erakusketa iraunkorra ezagutzeko. 17:00etan bisita euskaraz 18:30ean bisita erdaraz Bisita gidatuetarako beharrezkoa da izena ematea: 943 708446 museoa@eibar.eus Plaza kopurua: 20 lagun taldeko.\nIrrati-tertulia 1937an Parisen egon ziren grabatzaileen eta armaginen senideekin. Cadena Ser Eibar Ordua zehazteke.\nJarduerak guztiak dohainik


PPk uste du Rubalcabak ezin duela presidentegai izan Faisan auziagatik\nMinistro ohiak, bere aldetik, terrorismoaren kontra egindako borroka desitxuratzeko ahalegina ikusten du adierazpen horien atzean.\nSoraya Saenz de Santamaria PPren Kongresuko bozeramaileak esan du Faisan auzian hiru poliziaburu inputatu izanak baliogabetu egiten duela Alfredo Perez Rubalcaba PSOEren presidentegai izateko datozen hauteskunde orokorretan.\nSaenz de Santamariak Pablo Ruz epailearen erabakiaren berri izan ondoren prentsaurreko batean adierazi duenez, Rubalcaba Barne Ministeriotik atera izanak ez dio kentzen iritzi publikoari azalpenak emateko betebeharra.\nBozeramaile popularraren esanetan, Rubalcabak azaldu egin behar du nola den posible bere ondokoak (Victor Garcia Hidalgo Poliziaren zuzendari ohiak) ETA erakunde terroristari informazioa filtratzea.\nHaren esanetan, Rubalcabak bere gain hartu behar duen ardura politikoa da eta, ministro bati edo presidenteari egia exijitzea zilegi denez, Saenz de Santamariak uste du datozen hauteskunde orokorretan herritarren babesa jasotzea espero duenari ere hala egin diezaiokeela.\nSaenz de Santamariak azpimarratu du hiru poliziabururen, tartean Barne Ministerioko hirugarrenaren, kontrako prozedurak edonor baliogabetzen duela kargu bat izateko, baina baita herritarren konfiantza eskatzeko ere.\nAlfredo Perez Rubalcaba Barne ministro ohi eta Gobernuko presidentegai sozialistak erantzun dio Faisan auziarekin zerikusia izan duten ETAko kide guztiak atxilotu zituztela bere garaian, eta epaituak izango direla.\nAuzia mundu guztiaren atxiloketarekin amaitu zela azpimarratu ondoren, Barne ministro ohiak esan du poliziaburuen inguruko azken hitza auzitegiena dela.\nRubalcabaren arabera, PP Faisan auzia erabiltzen ari da terrorismoaren kontrako borrokaren inguruan eta berak egindako lanaren gainean zalantzak sortzeko. Terrorismoaren kontra egindako borroka desitxuratzeko ahalegina ikusten du adierazpen horien atzean.\nInformazio gehiago:Eitb: PPk uste du Rubalcabak ezin duela presidentegai izan Faisan auziagatik


Burruntziak, leku egokiaren bila | Bizigiro | Berria\nHabe ibiltaria. Aeshna mixta (Latreille, 1805). Irudian, bi burruntzi ugaltzen, Usurbilen (Gipuzkoa), Aginaga urmaelean. JUAN CARLOS RUIZ / ARGAZKI PRESS Tamaina handiagoan ikusi\nAnitz dira ur gezan ibiltzen diren odonatu espezieak: burruntziak eta sorgin orratzak. Bizitza anfibiotikoa dute: larbak uretan bizi dira, eta heldu egiten direnean airera egiten dute salto. Horiek ikertzen aritu da Tommaso Cancellario italiarra, Nafarroako Unibertsitateko Zientzia fakultatean. Zientzia eta ingurumen teknologian aditua da. Haren ikerketaren emaitzen arabera, odonatuek garrantzi handia dute ur gezako ekosistemetako klima aldaketaren indikatzaile gisa. Izan ere, intsektu horiek oso sentiberak dira tenperatura aldaketetarako. Rafael Miranda eta Enrique Baquero doktoreek zuzendu dute haren lana.\nCancellarioren ikerketak bi parte izan ditu. Alde batetik, Nafarroako Unibertsitateko Zientzia Museoko odonatu bilduma ikertu du; batik bat, larbak. Beste aldetik, klima aldaketak Europako odonatu espezie helduen populazioetan duen eragina aztertu du. Ikusi duenez, Mediterraneoko inguruetan espezie kopurua progresiboki jaitsiko da, tenperatura aldaketen ondorioz.\nTomasso Cancellario ikerlaria. MANUEL CASTELLS / NAFARROAKO UNIBERTSITATEA\nEbroren arroan dauden odonatuak aztertzen hasi zen ikerlari italiarra. Nafarroako Unibertsitateko Zientzia Museoak lagin asko ditu, 2005. eta 2015. urteetan jasotakoak. «Nire lana zen odonatuak ateratzea eta espezieak ezagutzea, non zeuden ikustea eta abar. Lan taxonomiko bat izan da». Lehenbiziko lan horretarako, larbak ikertzea pentsatu zuen, alor horretan ia ez baita ikerketa lanik egin.\nIbaian aritu da, laginak hartzen, eta onartu du ez dela lan erraza izan: «Odonatuak erraz antzematen dira helduak direnean, ikerketa anitz daude, baina larbak ez». Larba horien berri izateaz gainera, non zeuden jakin nahi zuten. Lan horrek balio izan du Ebroren arroan bizi diren odonatuen larba espezieen kokapenari buruzko informazioa jasotzeko eta zabaltzeko. Jakintza hori GBIF biodibertsitateari buruzko informazioa biltzen duen mundu mailako sareari eman dio.\nBaina lan luzea zela ikusi zuen ikerlariak: «Luparen aurrean paratu eta ikusi behar duzu larbak zenbat ile dituen ahoan, zenbat arantza sabelaldean... oso lan luzea da, hasieran batez ere, ez baituzu ezagutzen». Zientzian askotan gertatzen den moduan, gauza batekin hasi eta beste batekin bukatu zuen Cancellariok. Ebroren arroan odonatuen populazioak nola aldatzen diren ikusi nahi zuten, baina lagin asko eta asko zeuden, eta lana ezin bukatuz ibili ziren. «Beste bide bat hartzea erabaki genuen: klima aldaketak Europako odonatuetan zer eragin zuen ikertzea, datu horiek bagenituelako».\nLan hori egiteko, biodibertsitate datuen eta ingurumen aldagaien analisi masiboa egin ditu ikerlariak, espezieen banaketaren ereduak aplikatuz. Jakinda espezie bat non kokatzen den eta toki horren aldagai batzuen berri izanda, espezie hori non bizi daitekeen aurreikus daiteke. Horixe egin zuen Cancellariok: «Odonatu espezieak non dauden badakigu, baita egungo tenperatura eta prezipitazio baldintzak zein diren ere, besteak beste. Beraz, ikertu dugu nola aldatuko den espezieen banaketa. Baina badira etorkizuneko baldintzak aurreikusten dituzten ereduak, eta tenperatura eta prezipitazioak aldatzen badira, espezieak baldintzarik egokienen atzetik joanen dira».\nMendebaldeko mariorratza. Calopteryx xanthostoma (Charpentier, 1825). ENRIQUE BAQUERO\nHori dela eta, Mediterraneo inguruan tenperatura igo eta prezipitazioak gutxituko direla aurreikusita, ikerlariak azaldu du odonatuak han bizitzeko baldintzak desagertuko direla. «Horregatik ari dira latitude altuagoetara mugitzen». Adibidez, Espainia hegoaldean Afrikako odonatu espezie batzuk bizi dira dagoeneko, modu egonkorrean, klima aldaketak bultzatuta, Cancilleriren arabera. «Ez gara ohartzen espezie asko mugitzen ari direla, eta ez gizakiak toki batetik bestera eramaten dituelako; migratzen ari dira beren inguruko baldintzak aldatzen ari direlako. Ikerlari batzuek espezie neonatiboak esaten diete».\nMigrazio mugimendu horiengatik dira odonatuak klima aldaketaren indikatzaile garrantzitsuak. «Odonatu helduak asko mugitzen dira; urtean kilometro asko egin ditzakete. Beraz, inguruko baldintzak egokiak ez direla ohartzen direnean, mugitzen hasten dira, beste ornogabe batzuk baino askoz gehiago». Hori dute haien alde, aldaketa horien aurrean erantzuteko baliabide gehiago dituztelako beste ornogabe batzuekin alderatuta.\nIluntzeko burruntzia. Boyeria irene (Fonscolombe, 1838). ANDRE ARCADIO FUSTER\nBanaketari buruzko ikerketak nabarmendu ditu Cancellariok: «Espezieek hartzen duten eremuaren garapena zein den jakinda, arrisku gehien duten espezieak identifika ditzakegu, eta babes neurriak ezarri, desagertu ez daitezen». Ikerlari italiarrak ur gezako ekosistemen garrantzia azpimarratu du: «Ezagutzen ditugun izaki bizidunen %10 mantentzen dituzte ur gezako ekosistemek, eta gizakientzat ezinbesteko diren baliabide eta ekosistemen zerbitzuak ematen dizkigute».\nCancellariok ikusi du arazoa ez dela soilik odonatuen espezie kopuruaren gainbehera: «Espezie kopurua jaisten den modu berean jaisten dira odonatuek eskaintzen dituzten ekosistemen zerbitzuak. Beraz, inguruaren kalitatea txikitzen da, oro har». Odonatuak haragijaleak dira, eta horrek onura dakar ekosisteman. Esaterako, malaria dagoen Afrikako lurraldeetan, gaixotasuna barreiatzen duten eltxoen larbak jaten dituzte.\nBeste alor batzuetan pentsatu behar dela gaineratu du Cancellariok: «Burruntzi bat ikusteko plazera ere bada ekosistemen zerbitzu bat». Aipatu du Asian eta Europan duela mende anitz margotzen direla burruntziak, eta gaur egun ere egiten direla intsektu horiek ikusteko ibilaldiak.\nBurruntzi gorria. Crocothemis erythraea (Brulle, 1832). TOMMASO CANCELLARIO\nEkosistema horietako bioaniztasunaren gainbehera «nabarmena» dela azaldu du ikerlariak, eta zenbait faktore aipatu ditu egoera horren erantzule: espezie exotikoak sartzea, habitataren degradazioa, gainesplotazioa, eutrofizazioa, emariak aldatzea, uretan mikroplastikoak egotea eta Lurreko tenperaturen igoera. «Presakoa da zientzialariak, gobernuak, tokian tokiko komunitateak eta enpresak biltzea ur gezaren zaintza hobetzeko».\nOdonatuak babesteko zer egin litekeen galdetuta, Cancellariok nahiago du arreta atzerago jarri: «Galdetu beharko genuke ea zer egin genezakeen ur gezatako ekosistemak babesteko». Ez du begi txarrez ikusi espezie batzuk babesteko egiten diren programak eta hartzen diren neurriak, baina hark nahiago du ikuspegi zabalago bat: «Biodibertsitate pila bat galtzen ari gara, eta arreta espezie bakan batzuetan jartzen dugu. Ikuspegia gehiago ardaztu behar dugu ekosistemetan, eta ez hain modu zehatzean».\nHegaletan dago bien arteko aldea


Ebroko harana - Wikipedia, entziklopedia askea.\nEbro Delta (en)\nEbroko harana edo Ebroko beheragunea Iberiar penintsulako ipar-ekialdean dagoen eskualde luzea da, Ebro ibaiak zeharkatua. Ebrok Kantauriar mendikatean iturburua eta Mediterraneo itsasoan ahoa ditu. Ebro haraneko iparraldeko muga Pirinioek eta hegoaldekoa Iberiar sistemak osatzen dute.\nGuztira 40.000 km²-ko azalera eta 840 km-ko luzera ditu. Mendebaldetik ekialderantz Kantabria, Burgos, Soria, Araba, Errioxa, Nafarroa, Aragoi, Katalunia eta Castelló zeharkatzen ditu. Bataz beste 200 metroko altuera du. Inguruko mendietan kontinente eta itsas-konglomeratuak eta erdialdean hareharriak, tupak, igeltsuak eta kareharriak ditu. Iberiar penintsula eta europar kontinentea banatzen dituen faila baten gainean dago, aintzira bilakaturiko antzinako itsaso baten gainean.\nEuskal Herriko haranak\nOrriaren azken aldaketa: 6 iraila 2020, 11:33.


Alimentarian (2006), 70 herrialdetako elikagai eta edarien 5.000 enpresa inguru hartuko ditu | Consumer\nAlimentarian (2006), 70 herrialdetako elikagai eta edarien 5.000 enpresa inguru hartuko ditu\nMundu mailako elikatze-azoken rankingeko bigarren postuan finkatu nahi dute topaketa hori.\nAlimentariek (2006) 122.000 metro koadroko azalera hartuko du, guztira, 5.000 bat enpresa hartzeko, 70 herrialdetako elikagai eta edarien fabrikatzaile eta banatzaileen artean, eta 150.000 profesional inguru hartuko ditu.\nSektoreka, ardoek eta edari espiritutsuek ahalik eta metro karratu gehien hartuko dituzte Intervinen (27.000), ondoren haragikiak eta deribatuak (16.000) Intercarnen, eta gozokiak, galletak eta gozokiak (11.000) Mundidesan. Itsasoko produktuak, barazkiak, kontserbak, oliba-olioa eta elikagai ekologikoak izango dira erakusketako eskaintzaren 13 aretoetako batzuk.\nAurtengo nobedadeen artean, aipatzekoak dira udal merkatuen zeregina nabarmentzeko proiektu baten aurkezpena eta Elikaduraren Nazioarteko Foroan dieta mediterraneoaren eta bizimodu osasungarrien arteko loturari buruzko azterlan bat.\n2006ko nekazaritzako elikagaiak Bartzelona


Nafarroako ipar-ekialdean dagoen udalerria da, Zaraitzuko ibarrean kokaturik eta bertako herririk txikiena dena. Nafarroako hiriburutik 88 kilometrora kokatzen da eta 2012ko urtarrilaren 1eko erroldaren arabera, 50 biztanle ditu.\nEska-Zaraitzu Hondakin Solidoen Mankomunitatea zaborra biltzeaz arduratzen da Itzaltzun eta eskualdeko beste hainbat herritan.\nHerria Zangozako merindadearen ipar-ekialdeko muturrean kokatzen da Pirinioetatik gertu. Herria NA-140 errepidearen ertzean dago.\nItzaltzuren herri mugakideak honakoak dira: Iparraldean eta mendebaldean Otsagabia eta Orontze; hegoaldean Ezkaroze; eta ekialdean Uztarroze (Erronkari).\nHerria San Migel eta San Salbador monasterioen inguruan sortu zen XI. mendearen hasieran. Monasterioen eskubidea Blasco Aznarrek eman zion 1034an Leireko abateari. Herriari buruzko hurrengo dokumentua 1507koa da, Zaraitzu ibarreko elkartearen dokumentua alegia. XI. mende eta XIII. mendeen artean Itzaltzu "Icizuloa" eta "Iceizoloa" izenak izan zituen.\nErdi Aroan zehar, eta XIX. mendeko erreforma administratiboa egin arte, Itzaltzu ibarreko alkateak eta herriko alkateak gobernatzen zuten eta kargu horiek herriko eta ibarreko biztanleek izendatzen zituzten. 1846an herria Zaraitzu ibarretik banandu, eta udalerri independente bihurtu zen. Garai hartan, Itzaltzuk eskola bakarra zeukan, urtero 34 erregu gariz hornitua. Bi bide zeuden, bata Zuberoara Abodi mendatetik, eta bestea Erronkarira. Irina ekoizten zuen errota eta oihalgintzan aritzen ziren lantegi txiki batzuk zeuden.\nItzaltzu herriko jaiak ekaineko azken asteburuan ospatzen dira. San Kristobal egunean, berriz, Muskildarako erromeria antolatzen da, uztailaren 10etik hurrengo igandean alegia.


Baga Biga: Euskal Encounter BECn izango da uztailaren 22tik aurrera\nEuskal Encounter BECn izango da uztailaren 22tik aurrera\nParte hartzaileek ohiko banda zabala baino 3.000 aldiz handiagoa den konexio abiaduraz gozatuko dute: 20 Gb/s-ko.\nEstatuko informatika party handiena motorrak berotzen ari da jada. Datozen uztailaren 22, 23, 24 eta 25ean milaka ordenagailu eta informatika zale bilduko dituen Euskal Encounter 18 ospatuko da Bilbao Exhibition Centre-en. Bertan 20 Gb/s-ko konexio-abiadura ikaragarriaz disfrutatzeko aukera izango dute partaideek. Abiadura hori Estatuan ospatzen diren antzeko ekitaldietan eskaintzen dutena baino askoz ere handiagoa da, eta ohikoa den banda zabala baino 3.000 aldiz azkarragoa. Aurten, gainera, interes berezia izango du Euskal Encounter-ak, gerturatu nahi duen ororentzat irekiak egongo diren hainbat ekitaldi izango baititu, esaterako hitzaldiak eta Informatika Azoka.\nEuskaltek Fundazioak antolatutako eta Eusko Jaurlaritzak, SPRIk, Bizkaiko Foru Aldundiak, Kutxak, Euskaltelek eta Pro Curve Networking-ek lagundutako Euskal Encounter adin-nagusitasunera iristen da aurten. Izandako ibilbide luze honen adierazgarri argia dira denbora honetan izandako aldaketak. 90ko hamarraldiaren hasieran ez zeuden martxan, oraindik, ez Google ez eta Yahoo ere, eta diskette batean Word artxibo bakarra gorde zitekeen. Orain, berriz, mila film baino gehiago bil ditzakegu Tera bateko diskoan. Garai horietan inork ez zekien zer ziren bideojokoak. Eta duela 18 urte jaio zen, Euskal Encounterrarekin batera, Pentium prozesadorea, 60 Mhz-ko abiadura zuena. Denbora azkar igarotzen bada, teknologiak oraindik azkarrago egiten du aurrera.\nTeknologiak izandako aurrerapen honen adierazgarri da, hain justu, uztailaren 22an hasiko den topeketa. 4.096 ordenagailu batera konektatuko dira egun horretan, sare-klabeko 120 kilometro, kable elektrikoko 60 eta zuntz optikoko 10 kilometrori esker. Honela, 15 herrialdetako 6000 parte hartzailek behar duten guztia izango dute lau egunetan zehar teknologia aurreratuenaz gozatzeko.\nEkitaldirako egokituko diren 35.000 metro karratuak –San Mames-eko zelaia baino bost aldiz handiagoa den espazioa- jarduera anitzak bilduko dituzten hiru zonatan banatuko dira. Eremu zentrala Euskal Party-ari eskainiko zaio, eta bertan instalatuko dira ordenagailuak. Festako partaideek eskura izango dituzte arte digitaleko, hardwareko, softwareko eta FIFA 2010: Copa del Mundo, Mario Kart Wii edo Sing Star bezalako jokoen 14 lehiaketa baino gehiago. Era berean, zona horretan 40tik gora ekintza paralelo egingo dira; esaterako, argazkilaritza eta bikoizketa txapelketak eta partaideen antzezpen dohainak, rock gitarrista gisa, neurtzen dituen Air Guitar joko famatua.\nHalaber, aurten ere BECen egongo den Blizzard marka bezalako etxeen azken joko eta teknologiak aurkezteko plataforma ere izango da Euskal Party-a.\nBigarren gunean, Gamegune, Bideojokoen Nazioarteko Txapelketa Profesionala jokatuko da. Zortzigarren ediziora iritsiko da aurten eta mundu mailako norgehiagoka famatuenen artean ezartzea lortu du jada. Duela urte gutxi arte pentsaezina zen gaming-eko jokalari eta ekipo profesionalak existitzea, baina errealitatea dira egun herrialde askotan. Interneteko hornitzaileek, hardware-fabrikatzaileek, teknologia-integratzaileek eta enpresari anitzek ekipoak eta torneoak babesten dituzte eta e-sports deituriko bideojoko lehiaketa horien hazkundea bultzatzen dute mundu osoan.\nHirugarren zona da aurtengo berrikuntza eta, bertan, party-ko parte hartzaileei zein publiko orokorrari irekitako Informatika Azoka ezarriko da. Eremu horretan informatikaren sektoreko enpresa askoren produktuak aurkeztuko dira eta, horrez gain, hitzaldiak eta egundo gaiei buruzko erakusketak eta tailerrak eskainiko dira, teknologia interesa duten guztiei gerturatzeko.\nPublicado por Iker Barrena en 18:52


Elkartasunaren Nazioarteko Eguna: gatazkek arreta eskatzen dute | Consumer\nElkartasunaren Nazioarteko Eguna: gatazkek arreta eskatzen dute\nSiria, Afrika Erdiko Errepublika, Kongoko Errepublika Demokratikoa, Hegoaldeko Sudana eta Haiti dira babes gehien behar duten gatazka aktiboetako batzuk\narabera: Larunbata, 2013ko abuztuaren 31\nIrudia: Paula Pez\nElkartasunaren Nazioarteko Eguna data sinbolikoa baino askoz ere gehiago da. Jarduteko jardunaldi bat da. Pertsona bakoitza elkartasun helburu baten parte izan daiteke, bai minutu bat badu, bai konpromiso handiagoa eskatzen duten boluntario-lanak egiteko behar adina denbora badu. Krisi ekonomikoaren egungo egoerak gure herrialdeko laguntza-aukerak zabaldu ditu, baina gaur egun asaldurak gure mugetatik kanpo arreta eskatzen du. Siria, Afrika Erdiko Errepublika, Kongoko Errepublika Demokratikoa, Hegoaldeko Sudana eta Haiti milioika pertsonari eragiten dieten gatazken eta hondamendien ondorioak pairatzen ari dira. Horregatik, egun honetan behintzat, oroigarri bat merezi dute.\nSiria: desplazatutako milioi bat haur\nSiriak “lotsagarri” kalifikazioa jaso duen mugarria lortu du: dagoeneko milioi bat haur errefuxiatu daude. Hiru urteko gatazka da, eta, askotan, beste alde batera begiratu izan da, hondatutako, galdutako eta suntsitutako milaka bizitzetako lekukoak ez izateko. Orain mundua egoera horretan dago, eta nola eta noiz gertatu zen galdetzen du. “Denok partekatu beharko genuke lotsa”, esan du Anthony Lake UNICEFeko zuzendari exekutiboak, “nazioarteko komunitateak haur horiekiko duen erantzukizuna ez duela bete” gogoratzen duenean. “Une bat gelditu beharko genuke, eta zintzotasunez galdetu, huts egiten jarraitu dezakegun”, hausnartu du.\nDena galdu dute. Oraindik lortu ez zutenera arte: bere etorkizuna. “Jokoan dagoena gizaki inuzente belaunaldi baten biziraupena eta ongizatea baino ez da”, ohartarazi du António Guterresek, ACNUren goi-komisarioak. “Segurtasun bila muga bat zeharkatu ondoren ere, adingabeko horiek traumatizatuta, deprimituta eta presaz egoteko arrazoi bat behar dute”. Indarkeria emozionala pairatzen dute, eta, horrekin batera, oinarrizko osasun-, hezkuntza- eta babes-zerbitzuak falta dira.\nIrudia: © ACNUR / G. Gubaeva\nSiriako errefuxiatuen erdiaren istorioa da hau: milioi bat haur, horietatik 740.000 11 urtetik beherakoak. Ehunka bat lagunek atenditu dituzte sintoma neurotoxikoak dituzten Mugarik Gabeko Medikuak, 3.500 baino gehiago beste herrialde batera “bakarrik edo familiengandik bereizita” bizi izan dira, eta beste 7.000 hil dira eta desagertu egin dira estatistiketatik.\nIhes egiten dutenak, kasurik onenean, Jordaniara, Libanora, Irakera eta Atenasera iristen dira. Amnesty Internationalek ziurtatu du Jordaniak ukatu egin duela Siriako errefuxiatuen sarrera, “adin txikikoak barne”. Dirudienez, nahiz eta sarrera-bisak izan, herrialdeak ezin izan du hainbat familiatara joan hilabete pasa arte. ACNUrek, bestalde, Tigris ibaiaren gaineko zubi baten bidez, Iraken iparraldera iristen diren milaka sirien berri eman du. “Mugako pasabide bat da, non biztanleria-desplazamenduak oso kontrolatuak dauden bi herrialdeek”.\nNola lagundu. ACNUrek eta UNICEFek laguntza ematen diete milioika pertsonari “historian laguntza humanitariorako eragiketa handiagoaren bidez”, baina ez dira bakarrak.\nACNUrek 902 218 218 telefono-zenbakian, eacnur.org / siria webgunean edo 28014 zenbakira SMS bidez SMS bidez bidaltzea onartzen du.\nIntermón Oxfamek on line, 902 330 331 telefono-zenbakian, dendetan, egoitzetan eta batzordeetan edo banku-transferentziaren bidez (ikus webgune hau) on line dohaintzak onartzen ditu.\nMugarik Gabeko Medikuak zerbitzuak on line dohaintzak, bankuko transferentziak edo 902 30 30 65 telefono-transferentziak jasotzen ditu.\nUNICEFek on line ematea onartzen du, 902 31 41 31 telefonoan edo SMS bidez 28028 zenbakira (Movistar, Vodafone eta Orange) UNICEF hitzarekin.\nAfrika Erdiko Errepublika: ospitaleak eta GKEak\nIrudia: Tom Koene / MSF\nDuela bi hilabete, Mugarik Gabeko Medikuak erakundeak Afrika Erdiko Errepublikako (RCA) biztanleen behar medikoei eta humanitarioei erantzuteko nazioarteko komunitatea aldarrikatzen zuen. Ohartarazi zuen herrialdea “larrialdi humanitario baten ertzean” zegoela, nazioarteko komunitateak “lekuko axolagabea” zela zioen bitartean. Estatu-kolpe batek herrialde horretara eraman du ezegonkortasuna, baina biztanleria zibilak ordaintzen ditu ondorioak. “Nazio Batuen agentziek eta GKE askok beren langileak Bangui hiriburura eraman dituzte, eta horrek Afrikako herritar gehienak laguntzarik gabe uzten ditu”, esan du.\nOspitaleak eta osasun-zentroak, Nazio Batuen agentziak eta GKEak sartu dira. Nazioarteko ekipo medikoak eta giza langileak ebakuatu behar izan dira. Herritar gehienek ez dute osasun-laguntza jasotzeko aukerarik, “eskualde ezberdinetako larrialdi mailak baino askoz ere handiagoak” diren hilkortasun-tasei aurre egiten dien bitartean, malaria bezalako gaixotasunak (iaz baino %33 gehiago) eta desnutrizioa. Eskatutako funtsen% 31 bakarrik jaso da. MSFren txostena“Afrika Erdiko Errepublika: Bere zortean utzita?”herrialdearen egoera eta gatazka horren aurrean ez erantzutearen ondorioak sakontzen ditu. Azkena: gosea.\nElikagaien Munduko Programak areagotu egin du bere presentzia herrialdean. Errefuxiatu gehienek beren etxeak eta lurrak utzi dituzte, edo, bestela esanda, haien mantenu – eta elikadura-iturria. “Pertsona horietako askok martxotik kanpo eramaten dituzte etxetik kanpo” eta “itzultzeko beldurra dute”, deskribatu du Manos Unidasek. Caritasek indartu egin du bere babesa, baldintzak okerrera egin ondoren, “lapurretak, etxeetako suteak, hilketak, bortxaketak, oinarrizko gizarte-zerbitzuak eta pertsonen joan-etorri handiak”.\nKongoko Errepublika Demokratikoa: sexu indarkeria areagotzea\nKongoko Errepublika Demokratikoan (RDC), matxinoen eta armadaren arteko liskarrek eragin dute 66.000 pertsona baino gehiago Ugandarako muga gurutzatzea, Planaren datuen arabera. Erakunde honen ustez, Sirian bezala, errefuxiatuen erdiak haurrak dira eta ehunka bakarrik daude, heldu baten laguntzarik gabe. Emakumeek, berriz, sexu-indarkeria areagotzen dute. Baina baita neskek eta gizonek ere. Kivu Norte-n, 705 sexu-indarkeria kasu (619 bortxaketa) erregistratu dira urteko lehen zazpi hilabeteetan, eta 2012ko epe bereko 108 kasu. Zelaietan bizi diren emakumeak ere gertaera horien biktimak dira.\nIhesaldian, errefuxiatu askok nahiago dute mugatik hurbil geratu egoera egonkortzen denean, baina horrek eragin handia du armadan eta talde matxinoetan. Eremu horiek berak dira, hain zuzen ere, pilaketa eta baliabide-eskasia. Uztailaren erdialdean, Ugandako Gobernua espetxeetan errefuxiatuak berreskuratzen hasi zen “pilaketa, elikagai, botika eta babesleku eskasak saihesteko”, adierazi du Planak.\nZelaietan jarraitzen dutenen artean, Farmamundik malnutrizio akutuaren aurkako osasun-laguntza ematen du. Larrialdi-esku-hartze hori urte-amaieran amaituko da, Elikagaien Munduko Programari laguntzeko, eta bost urtetik beherakoei arreta berezia eskainiko die.\nHegoaldeko Sudana: seguruak ez diren eremuetan milaka pertsona ezkutatzen dira\nIrudia: © Camille Lepage / Hans Lucas\nSudan del Sur taldeak larrialdi bat bizi du. Bonbardaketetatik ihes egiteko, astegunetan ibili behar da, laguntza, janaria edo ura jasotzeko leku seguru batera iritsi arte. Irudi dramatikoena ez da beti kamerek jasotzen. Besteak beste, askotan ez daudelako hor biltzeko. Haur ahulenen irudia da, “amen begiradarik gabeko begiraden aurrean hiltzen direnak”. “Bizitza infernu bihurtu da Sudango lekualdatuentzat”, salatu du ACNUrek.\nUztailaren erdialdean, “herri arteko liskarren eskalada” izan zen Jongleiren egoera. Toki zingiratsu eta malardistetan ezkutatzen diren eta edateko ur segurua, janaria edo mediku-arreta duten milaka pertsona biltzen saiatzen da MSF. 90.000 pertsona inguru desagertu dira Jongleiko Pipor eskualdean. Beldur izan dakieke hirietara hurbiltzeko, eta, beraz, larrialdietarako taldeek haien bila joan behar dute. Gurutze Gorriaren Nazioarteko Batzordeak (CICR) alde horretan ere egiten du lan, osasun laguntza inpartziala emateko saldo guztiei. Egoera hori agerian uzten du MMSko Sudanen hegoaldeko krisi ezkutuak.\nErakunde honek adierazi du kezkatuta dagoela haur errefuxiatuak txertoetara iristeko. Yidako errefuxiatuen eremuan, pneumoniaren aurkako txertoa jartzen hasi da MSF, eta “txerto horiek arrazoizko prezioan erosteko oztopo ugariri aurre egin”, eta “hainbat politika burokratiko” jarri ditu. Aurreko udan, hilkortasun-tasa handiak detektatu ziren arnas infekzioak jotako haur txikienen artean, eta “pneumonia da heriotza-arrazoi nagusietako bat”. Iazko irailaz geroztik, Yida etxeko txikiei txertoa jarri nahi izan zaie, baina abuztuaren hasiera arte ez da posible izan. “Farmazia-konpainiek eta Txertoetarako eta Immunizaziorako Mundu Aliantzek ahalik eta preziorik baxuena lortu behar dute erakunde humanitarioei txertorik berrienak eta eraginkorrenak lortzeko”, adierazi du Greg Elder-ek, Parisko MSF eragiketetako zuzendariordeak.\nHaiti: lurrikara gertatu eta hiru urtera, larrialdia aurrera doa\nLurrikara izugarria izan zuen Haitik 2010ean. Bizitza asko desagerrarazi zituen, orain tragedia hori komunikabideetatik desagertu baita. Baina zer gertatzen da Haitin? CESAlek 2007. urtetik aurrera lan egiten du han, hondamendia gertatu baino hiru urte lehenago, eta “lurrikararen ondorioz -gogoratzen dugu- gure esku hartze eta lan-estrategia guztia aldatzen dugu”. Cité Militaire auzoan, “40.000 pertsona bizi diren lekuan”, lan bat egiten du GKE honek, eta laguntza psikosoziala ematen du, laguntza psikosoziala ematen du, baita helduen mikroekintzailetza ere. Gainera, bost eskola konpondu ditu, hiru berreraiki ditu eta beste bi berreraiki ditu gaur egun.\nHaití astindu zuen lurrikara beldurgarritik hiru urtera, normaltasunera itzultzea urrun dago oraindik\nLurrikararen ondoren, Haitik mundu mailako arreta eta elkartasuna erakarri zituen, inoiz ez bezala horrelako gertaerarik izan zuen. Mundu osoa hunkitu egin zen hondamendiaren aurrean, eta lagundu egin zuen. Are gehiago, sareetan sortutako laguntzak mikroGKE berri bat sortzea ekarri zuen, Solidaridad 2.0, oraindik ere bizirik mantentzen duena gure herriaren garapenaren aldeko sentsibilizazioko eta lankidetzako Gara Haiti proiektua. MSF Haitin ere egon da, lau ospitale kudeatzen eta koleraren aurka borrokatzen. Helburua da erakundeak doan herritarrei emandako arreta agintari haitiarren esku geratzea, baina aukera hori urrun dagoela dirudi oraindik.\nddc elkartasuna gatazkak haití-eu hego sudur ONG-eu rka siria


Tren-operazioa koordinatzen laguntzeko informazioa kudeatzeko sistema.\nICECOF tren-operazioaren puntualtasun-konpromisoak betetzen direla ikuskatzeko eta kontrolatzeko sistema da.\nZirkulazioko gorabeheren arrazoiak eta ondorioak erregistratzeko eta aztertzeko aukera ematen du eta azpiegituraren portaera-adierazleak errazten ditu. Web-teknologiarekin garatu da, edozein lekutatik erabiltzeko.\nMerkataritza-ustiapeneko plana gauzatzea arriskuan jar dezakeen informazio guztia erregistratzen eta hornitzen du, eta trenbideko garraio-zerbitzuaren aginte-koadroak eta kalitate-adierazleak elikatzen ditu.\nErrepideko eta aireportuetako garraioaren kudeaketara egokitzeko modukoa.\nIntzidentziak (mota, azpimota, alarma-kodea eta horien ebazpena) eta horien kausak, aplikatutako konponbideak, egozpenak eta abar zehaztuko dituen ondorengo izapide globala bereizteko aukera ematen du.\nTrenbide-sareko intzidentziaren kokapen zehatza ezagutzen du eta Aginte Postua, Erregulazio Banda, Erregulazio Puntua eta PK identifikatzen ditu.\nEragindako zerbitzua edo zerbitzuak berrezartzeko erabilitako ekintza eta baliabide guztiak erregistratzen ditu, baita zirkulazioan izandako inpaktua eta horren ondorioak arintzeko hartutako neurriak ere.\nErregulazio sistemetan integratzen da.\nAldi baterako abiadura-mugak kudeatzen ditu.\nErregistroa zuzena da, beste sistema batzuetako interfazeen bidez. Zirkulazio-sarean edo sarearen inbentario-mapan kokatzen da, denboran zein espazioan.\nEmandako obra-denboren analisi konparatiboa egiten du (TOC).\nAldi baterako abiadura-mugak (LTV) argitaratzen ditu, tren-zirkulazioan inpaktuak murrizteko.\nEzaugarriak kontuan hartuta (ordutegia, eragindako sistemak, larritasuna eta abar), sistemak enpresa kontratisten lan-eskaerak, lan horien dokumentazioa eta baimenak kudeatzen ditu. Enpresa bakoitzak bere eskaera kudea dezake, dagoen lekutik.\nAlerta-sistemak ezartzen ditu enpresekin dagoen komunikaziorako eta, hala, egin beharreko lanak tren-ustiapenarekin eta emandako epearekin bateragarriak direla bermatzen du.\nICECOF non ezarri daNabarmendutako paragrafoa\nMexiko– FFCC Suburbanos\nEspainia – Adif\nSaudi Arabia- Haramain


Atal honetan AirPrint erabiltzeko beharrezko ezarpenak eta Apple gailuetatik inprimatu, eskaneatu eta faxak bidaltzeko prozedurak azaltzen dira.\nAirPrint erabiliz eskaneatzea\nAirPrint erabiliz faxak bidaltzea\nMakina identifikatzeko erabiltzen den informazioa erregistra dezakezu, makinaren izena eta instalazioaren kokapena barne. AirPrint erabiltzeko beharrezko ezarpenak urrunetik konfigura daitezke Urruneko EIa erabiliz.\nKonfiguratu Urruneko EIa erabiltzeko ezarpenak.\nHasi Urruneko EIa eta hasi saioa sistema kudeatzaile moduarekin. Urruneko EIa abiaraztea\niPad, iPhone edo iPod touch bezalako gailu mugikor bat erabiltzen ari bazara, irakurri "ukitu" atal honetan "sakatu" dioenean.\nSakatu [Network Settings] [AirPrint Settings].\nZehaztu beharrezko ezarpenak eta sakatu [OK].\nAirPrint erabiliz inprimatzen ari bazara eta inprimatzeko fitxategiarekin arazoren bat badago, fitxategia behar bezala inprimatzea galaraziz, ezarpen hau erabil dezakezu kontrol-panelean errore-pantailak agertzea nahi duzun ezartzeko.\nSartu makinaren izena. [Preferences] (Settings/Registration))-eko [mDNS Settings] ([Network Settings] atalean jadanik mDNS izen bat erregistratuta badago, izen hori bistaratuko da.\nSartu makinaren kokapena. [Management Settings] (Settings/Registration))-eko [Device Information Settings] ([Device Management] atalean jadanik kokapena erregistratuta badago, erregistratutako izena bistaratuko da.\nItzali makina, itxaron 10 segundo gutxienez eta gero piztu.\nKonfiguratu ezarpenak ukipen-pantailatik.\nSartu sistema-kudeatzailearen IDa eta PINa.\nSakatu <Hobespenak> <Sarea> <Erabili AirPrint>.\n[Use AirPrint] hautatzen baduzu, <TCP/IP ezarpenak> ataleko ondorengo ezarpenak <On>-erako ezarriko dira.\nErabili IPv4 mDNS\nErabili IPv6 mDNS\nErabili Network Link Scan\nAurretik zehaztutako [Printer Name] aldatzen baduzu, baliteke ezinezkoa izatea orain arte inprima zezakeen Mac ordenagailutik inprimatzea. Hau IPv4aren <mDNS izena> (DNS ezarpenak konfiguratzea) ere automatikoki aldatu delako gertatzen da. Kasu honetan, gehitu makina berriro Mac ordenagailuari.\nAirPrint erabiltzen ari denean, <Erabili IPv4 zerbitz. DNS izen bera> <Bai> gisa ezarrita dago IPv6ren mDNS izenerako.\nInprimagailuaren izena sartzeak erraztu egiten du AirPrint-ekin bateragarriak diren hainbat inprimagailu identifikatzea.\nAirPrint pantaila bistara dezakezu. Bertan, AirPrint ezarpenetarako sarbidea izateaz gain, papera eta toner-kartutxoa bezalako kontsumigarriei buruzko informazioa begira dezakezu. Gainera, segurtasun funtzioaren ezarpenak konfiguratzeko aukera duzu.\nMac ordenagailu batetik bistaratzea\nSakatu [System Preferences] mahaigaineko oinarrian [Printers & Scanners].\nHautatu makina eta sakatu [Options & Supplies].\nSakatu [Erakutsi inprimagailuaren webgunea].\nUrruneko EIan saioa hastea.\nAirPrint ezarpenak aldatzeko, saioa administratzaile gisa hasi behar da.\nSaioa administratzaile-pribilegioekin hasiz gero, AirPrint orrialdetik alda ditzakezu AirPrint ezarpenak.\nAirPrint ezarpenetan sartutako balioak egiaztatzeko aukera ematen dizu, makinaren izena eta kokalekua, adibidez. Ezarpenak aldatzeko [Edit...] saka dezakezu.\nZehaztu TLS eta autentifikazioa erabiliz inprimatzeko behar diren ezarpenak.\n<IPP inprimatze-ezarpenak> jada ezarrita badago, existitzen diren ezarpenak bistaratuko dira. [Print Security Settings]-En erregistratutako balioak <IPP inprimatze-ezarpenak>-eko balioen arabera aldatzen dira.\nZehaztu TLS erabiliz eskaneatzeko behar diren ezarpenak.\n<Use TLS> jada ezarrita badago <Erabili Network Link Scan>-en, existitzen diren ezarpenak bistaratuko dira. [Scan Security Settings]-en erregistratutako balioak <Erabili Network Link Scan>-eko <Use TLS>-eko balioen arabera aldatzen dira.\nErabiltzaileak gehitu/editatu ditzakezu autentifikatzeko. Erabiltzaileak kudeatzea\nGakoa eta ziurtagiria sortu eta instalatzeko aukera edo ziurtagiri bat emateko eskatzeko aukera ematen dizu. TLS erabiltzeko gakoa eta ziurtagiria konfiguratzea\nKontsumigarriak eta gailu bertsioa egiaztatzea\nMakinaren paper-iturriei, geratzen den toner kantitateari eta gailuaren bertsioari buruzko informazioa egiazta dezakezu.\nApple, Bonjour, iPad, iPhone, iPod touch, Mac, OS X eta Safari Apple Inc.-en markak dira, AEBn eta beste herrialdetan erregistratua. AirPrint eta AirPrint logotipoa Apple Inc.-en markak dira.\niOS Cisco-ren marka edo marka erregistratua da AEBn eta beste herrialde batzuetan eta lizentziapean erabiltzen da.\n> Gailu mugikorrekin lotzea > AirPrint erabiltzea


Festa handi batekin ospatuko dute larunbatean Gorbeiako parke naturalaren 25. urteurrena - Gorbeialdea - Alea.eus\nFesta handi batekin ospatuko dute larunbatean Gorbeiako parke naturalaren 25. urteurrena\nErredakzioa 2019-09-11 12:18\nIbilbide gidatuak, 36ko gerrako lubakiak ikusteko bisita, tailerrak eta jolas gunea izango dira, besteak beste, Sarriako parketxean.\nGorbeiako parke naturalak zilarrezko ezteiak bete ditu aurten, eta hori ospatzeko festa handia antolatu du larunbaterako Arabako Diputazioak, Bizkaiko Foru Aldundiaren lankidetzarekin; Sarriako parketxean izango dira jarduerak.\nBabestutako ingurune horretako eragile ezberdinak egongo dira egun horretan ordezkatuta. Besteak beste, ardi latxen artilea lantzen ikasteko tailer bat egingo dute, eta Gorbeiako Artzaintza: iragana, orainaldia eta milaka urteko lanbideko etorkizuna izeneko ikus-entzunezkoaren aurrerakina estreinatuko dute, Gorbeiako artzainak bertan izango direla.\nHorrez gain, ibilbide gidatuak izango dira Arabako Natura Institutuko adituekin; flora eta faunarekin lotutako zehetasunak eskainiko dituzte, besteak beste. Eta ibilbide etnografikoa ere egongo da, 36ko gerra garaiko Txintularrako lubakietara.\nHalaber, Gorbeia inguruko kolektiboetako ordezkariek denboraren kapsula bat lurperatuko dute, azken 25 urteak gogoratzeko. Bertan objektu sinbolikoak sartuko dituzte, 2044. urtera arte gordeta egongo direnak.\nEtnobotanikako tailer bat ere antolatu dute inguruko landareen ezaugarri medizinal, gastronomiko eta kosmetikoak ezagutzeko; eta umeentzako joko gune handi bat jarriko dute. Urteurreneko programa osatzeko eta amaiera emateko pintxo-pote herrikoia izango da, bertako produktuak eskainiz.\nJarduera gidatuetarako plaza mugatuak daude eta aurretik eman behar da izena. Horretarako, Arabako Diputazioak gune bat egokitu du bere webgunean (araba.eus), jarduera bakoitzari buruzko argibideak jasota eta jardueretan izena emateko aukerarekin.


2016 iraila | Zero Zabor\nGHK-k hiri hondakinentzako zabortegia sortuko du Gipuzkoan\nMutiloako hondakin industrialen gunea hiri hondakinentzako zabortegi bihurtuko da, gutxienez datozen hiru urteetan, eta 100.000 tona hondakin bilduko dituzte bertan. Urte amaieratik aurrera Gipuzkoarrek sortzen duten zaborraren zati handi batek Goierrin amaituko du. Mutiloan Eztanda errekaren inguruan eta Ormaiztegitik gertu Ferrovial enpresak duen industriako hondakinentzako gunea egokituko dute, gipuzkoarren hiri hondakinen zati handiena jasotzeko. Gipuzkoako Hondakinen Kontsortzioak azaldu...\n[Pello Zubiria Kamino] Real Madrideko lehendakariarena den ACS korporazioak Txinako CNTY Tian Ying Environmental taldeari saldu dio Urbaser hondakinen kudeaketan –eta errausketan– berezitutako atala. FCC bezain sona handikoa ez izanagatik, Urbaserrek Euskal Herrian zerbitzu publikoen kontrata pribatuetan esku hartzen du aspalditik eta horietan ere eragingo du Florentino Perezek egindako operazioak. Ez zen Urbaser saltzeko lehen ahalegina, abuztuan alferrik galdu baitzuen ACSk bere adarra...\n[Pello Zubiria Kamino] Flandriako Energia ministro Bart Tommeleinek errauste plantei energia berdea ekoizten dutelakoan ematen zaizkien diru-laguntzak kentzea proposatu du, De Redactie hedabideari adierazi dionez. Jakina da erraustegiak kudeatzen dituzten konpainiek errentagarritasuna lortzen dutela zaborrak kiskaltzea energia berriztagarritzat jotzen duen araudi eztabaidatu bati esker. Tommelein Open VLD (Open Vlaamse Liberalen en Democraten) alderdiko buruetakoa da. Europa mailan Open VLD...\nEgia ala gezurra? “Dioxinen muga gaindituz gero, berehala geldi daiteke erraustegia”\n[Pello Zubiria Kamino] Biodonostia erakundearen ordezkari Jesus Ibarluzeak, Juan Jose Aurrekoetxearekin batera, uztailean deklaratu zuen Gipuzkoako Batzar Nagusien aurrean Zubietako erraustegia ordu erdiko epean itzali ahal izango zela dioxinen eta bestelako kutsagaien mugak gaindituz gero. Xabier Mitxelena medikuak eta Gorka Bueno ingeniariak erakutsi dute hori ezinezkoa dela: dioxinak eta bestelako kutsagarri asko Zubietan ez dira jarraian neurtuko, Zabalgarbin neurtzen ez diren...


Udalaren eskaerari ezetz esan dio Gipuzkoako Diputazioak - Eskoriatza - Goiena.eus\nGorka Etxabe 2004-04-20 18:19\nEskoriatzako Udalak eta Eibar-Gasteiz autobidearen proiektuaren kaltetuen elkarteak eskatu zioten Diputazioari helegiteak aurkezteko epea luzatzeko. Eskoriatzako Udalak gaur jakin duenez, Aldundiak ez du epea luzatuko.\nEskoriatzako Udalak gaur eguerdian jaso du Diputazioaren erantzuna. Horren arabera, ez da luzatuko autobidearen proiektuari helegiteak aurkezteko epea. Udalak eskatu zion Aldundiari 6 hilabete luzatzeko epea, baina aldundiak ez dio jaramonik egin.\nDiputaziora joateko autobusak antolatu ditu Eskoriatzako Udalak\nHori dela eta, Eskoriatzako Udalak eta Eskoriatzako kaltetuen elkarteak autobusak antolatu dituzte Donostiara joateko, eta Diputaziora helegiteak eramango dituzte. Astelehenean joango dira zenbait eskoriatzar autobusean Donostiara.\nHelegiteak aukeztuko dituzte, eta segidan prentsaurrekoa eskainiko dute Koldo Mitxelenan.


Geraxane Ussia izan da Euskadiko txapelduna 400 metroko modalitatean - Laudio - Aiaraldea.eus\nGeraxane Ussia izan da Euskadiko txapelduna 400 metroko modalitatean\nIzar Mendiguren Cosgaya 2019-07-15 07:53\nGeraxane Ussia larunbateko proban. / G.U\nLarunbatean izan zen Durangon Euskadiko txapelketa. Korrikalari laudioarra lehen postuan sailkatu zen 400 metroko kategorian.\n56.30 segunduko markarekin erdietsi zuen lehen postua Geraxane Ussia korrikalariak Euskadiko Txapelketan. Durangon jokatu zen lehiaketa asteburuan. Emaitza ona bada ere, Ussiak adierazi du ez dela markekin pozik geratu, "baina horrelakoa da kirola". Izan ere, duela bi hilabete apurtu zuen soleoa. "Lesioa dela-eta, aurten ez nabil nire denboretan", kontatu du.\nAurrera begirako erronkez galdetuta, orain arte egindako marka gainditzea jarri du kirolariak helburu gisa. Berez, Espainiako txapelketan aritu beharko litzake, baina muzin egin dio: "Ondo ez nagoenez txapelketetara uko egitea erabaki dut".


'Agora'ko inperio erromatarra 'G-Force'ko akuri espioien kontra\n'Angry Birds Star Wars', txorien inperioaren kontraerasoa. Egilea(k) ERREDAKZIOA. , Euskal Irrati Telebista 2012 (1)\n'Angry Birds Star Wars' , txorien inperioaren kontraerasoa\n'Doraemon: Maia Inperioa', gaur arratsaldean ikastolan. Egilea(k) EZEZAGUNA. El Diario Vasco, Sociedad Vascongada de Publicaciones, S.A. 2011 (4)\n"Doraemon: Maia Inperioa", gaur arratsaldean ikastolan\n...> eskainiko da. Gaurkoan, "Doraemon: Maia inperioa. Sarrera euro eta erdikoa izango da. Ondorengo iganderako b...\nEz dakit zergatik, ezkerrak uste du USA inperioaren kontrako independentziaren paradigma Kuba dela.\n'En attendant Gogol'. Egilea(k) RODRIGUEZ BORNAETXEA, Fito. Berria, Euskal Editorea SM 2008 (5)\n...man zuen Ikuskaria antzezlanean, berriz, inperioaren burokratak dira zehatz-mehatz eta modu barregarrian deskrib...\n...alismo komikoaren maisuak orduko nahiz egungo inperioa ulertu ahal izateko emaniko zenbait gako literariok bere ha...\n...> aipatzen da erlijioren betebehar zaharberritua AEBetako inperioan (puritanismoa) edota Errusian bertan (ortodoxoa)\n...> aipatzen da erlijioren betebehar zaharberritua AEBetako inperioan (puritanismoak) edota Errusian bertan ( ortodoxoak).\n...>Hiruko batek oinarritu zuen Errusia zaharreko inperioak, bere aldeak, jakina: Tsarra (Zesarra), Mafia burokratikoa ...\n...rtzeko erdaraz jakitea eskatzen hasi ziren. Inperioak. Nazio bat, hizkuntza bat. Gutxiespenak. Mugak. Debekuak. E...\nAnclados inperio baten jausiera da eta iraultzan lortutako balore eta eskubi...\n'Historia 1492-1815' eskola liburua aurkeztu du Ikas pedagogia zentroak. Egilea(k) RENTERIA, Aitor. Berria, Euskal Editorea SM 2013 (1)\n...araiek Aro Modernoa osatzen dute; Iraultza, eta Inperioa izeneko atalak abiatzen du Aro Garaikidearen hasiera.\n'Legearen araberako' alderdia iragarri du ezker abertzaleak. Egilea(k) ERREDAKZIOA. , Euskal Irrati Telebista 2010 (1)\n... askatasunean, feminismoan, internazionalistekiko eta inperioen kontrako herrien arteko elkartasunean oinarritutako etorkiz...\n'News of the World' itxi egingo dute, legez kanpoko entzuketen auziarengatik. Egilea(k) IGARTUA, Maialen. Berria, Euskal Editorea SM 2011 (2)\n...a eta News Corporation. Egunkaria itxita, bere inperioaren erorkera eragotzi nahi du enpresari australiarrak. «Egunkar...\n...ragarki kanpainak eten dituzte. Bestalde, Murdoch inperioaren ardatza diren bi enpresen akzioen balioa ikaragarri jaitsi ...\n...penean: zer dela-eta aldi hori hautatzea? Inperio Erromatarraren ostean aro ilun-iluna etorri zen, gauza asko...\n...>. Medusa Filmsek ekoizten du, Silvio Berlusconiren inperioaren hedabide batek.\n...aren arteko antzekotasun historikoa ikusirik (bi inperio zahar; batean eguzkia ez zen sartzen, bestean ilargierdia e...\n'Vasquismoa', espainolismoa. Egilea(k) ITURRIOTZ LAUZIRIKA, Ander. Berria, Euskal Editorea SM 2008 (2)\n...eratu nahi dute, euskara desagerrarazi, euskara inperioaren ezpatapean makurrarazi. Aurreiritziz betetako irakurketa po...\n...o politika linguistikoa. Gerrarako politika linguistikoa. Inperioa. Nazio espainolaren batasuna, hizkuntza komunaren gainean. ...\n...i izan zituzten -Gerla Handia, Austro-Hungariar Inperioaren desegitea, mundu oso baten desagerpena...-, biek ezagutu zu...\n... "Estatu Arrazoiagatik, muga zientifikoen premiagatik, Inperioaren segurtasunagatik, Asiaren gaineko errusiarren nagusitzeari ...\n...Baina katakonbetan ibili da, nonbait, gustu onaren inperioak alboratuta eta gutxietsia, noizean behineko agerpen estelar...\n- Erromatar Inperio bukaeratik Goi Erdi Aro bukaerarainoko gazteluak.\n.eus ikurrina. Egilea(k) AMEZAGA ALBIZU, Josu. Argia, Komunikazio Biziagoa, S.A.L 2012 (1)\n...>asko. Zeharo aldatzen ari zen mundua, inperio eta kontinentearteko merkataritzaren hedatzearekin, eta its...\n... zaienak, Lord Elgini erositakoak hark Otomandar inperioari erosi zizkiola argudiatzen du.\n1002. GAUA. Estatu-gizonen arteko tratu bat. Egilea(k) MENDIGUREN ELIZEGI, Xabier. Berria, Euskal Editorea SM 2008 (2)\n...bereganatu eta veneziarren betidaniko kide izandako inperio bizantziarra desegin zuenetik, Europan barrena ari zen zaba...\n...ino inportanteago bihurturik zegoen haien adiskidetasuna: inperio otomandarra, Konstantinopla bereganatu eta veneziarren beti...\nGizasemeen ezina: herrialdeak konkistatuko dituzte, inperioak eraiki, gizatalde osoak hil ere bai, ausaz... baina inoiz e...\n...ean, otomandarrei laguntzen zien, beren inperioa mendebalderantz zabaltzeko kanpainan; batera nahiz bestera,...\nHorrelaxe dio - inperioren hizkuntzan, itzulpena nirea da- gaztetxoentzako aldizkari b...\n...nditu egin zituen judu matxinatuak -Erromako inperio handiaren ertz bateko herri judutarra gero eta nabarmenago ...\n...nomia berreskuratu nahiz matxinatu egin baitzen inperio erromatarraren aurka-, Jerusalem birrindu, judutarren tenpl...\n...boteretsuak eta aberatsak egin ziren Egiptoko Inperio Berrian eta Amon gurtzeko tenpluak ikusgarriak egin ziren. ...\n13 neskatori sexu-erasoak egin izana aitortu du Stuart Hall aurkezleak\t. Egilea(k) ERREDAKZIOA. , Euskal Irrati Telebista 2013 (1)\n...2012an, Isabel II.ena erreginak urtero banatzen dituen Inperio Britainiarraren Ordena izeneko domina eman zion.\n...>, eta Alemaniarenak Austria-Hungaria eta Otomandar Inperioa. Aliantza horiek aitzineko urte eta hamarkadetan osatu zitu...\n...> garaian. Prusiak gerra irabazi ondoan, Alemaniako inperioa sortu zen, Alemania osatu zuten erresuma eta dukerri guztia...\n...> ere Vatikanon, Portugalen, Venezian, Ingalaterran, Inperioan...tEta,abai,rFrantziadedoaGaztelarenrartekoelehian,abataren...\n1914a ospa dezagun Ukrainan gerra berria berotuz. Egilea(k) ZUBIRIA KAMINO, Pello. Argia, Komunikazio Biziagoa, S.A.L 2014 (9)\n...ran Errusia atera zen galtzaile Britainiar inperioa, Frantzia eta Otomandarren inperioak -gehi Sardiniako erres...\n...> nahi baita, militarki NATOk ordezkatzen duen inperioa, hemengo herritarrok gure izerdiz elikatzen duguna, munduar...\n...le Britainiar inperioa, Frantzia eta Otomandarren inperioak -gehi Sardiniako erresumak, artean Italiarik ez zen- osatut...\n...nan arrazoia nork eta zenbat duen erabakitzen baino inperioen arteko talka berria bakean bideratu dadin ahalegintzen. Gat...\n...politikaren interesak prest daudela Ukraina bilakatzeko inperioek jokoan daukaten xake taulako mugimenduen pieza.\n...utela sarraskira bidali zituzten ugazaba handien eta inperioen interesen mesedetan. Orain Ukrainan ikusten ari garenak ere...\n...>Baina 1914an koalizio inperial bateko eta beste inperioko milioika obrero-seme trintxeretan hiltzera aberriaren edo a...\nBeste inperioak, Errusiakoak, bere ustez dagokion eremu geoestrategikoan at...\n...oak, interes ekonomikoak, agintarien handinahia eta inperioen interes geopolitikoak, orobat gertatu zen justu hilabeteota...\n...gai jorienak. Kasu horietako propaganda estatu edo inperio batek zabaltzen duena litzateke. Guk ez dugu propaganda ike...\n...enpresari familiek bat egitea eta ondorioz, euren inperioa handitzea.\nERROMATAR INPERIOA: Kristo aurretiko 27. urtetik - Kristo Ondorengo 476. urte ...\n42. atala: Ez joan, mesedez!. Egilea(k) , GOENKALE. Goenkale, Euskal Irrati Telebista 2012 (3)\nMIREIA.-Eta zure inperioa sortu duzu azkenean.\nGERMAN.-Bueno, inperioa, inperioa ...\n5.000 urte zorpean baina oraingoan barkamenik ez. Egilea(k) ZUBIRIA KAMINO, Pello. Argia, Komunikazio Biziagoa, S.A.L 2012 (4)\nInperio kapitalista modernoek Erromaren eta Greziaren eredua erabil...\n... dirua, maileguak, metal preziatuak, zorra, gerra, inperioak eta esklabotzak osatutako koktelak eduki dituen garapen eta...\n...>du sistemak edo estatuek, edo Graeberrek dioen moduan " Inperioak", zordun txiroak behartu dituela zordun aberatsak erreskata...\n...reko monarkiak, edo sharia bezalako lege erlijiosoak edo inperioak. Herritarrak bezala menperatuak behartu egin behar dira bai...\n50 bat momia aurkitu dituzte Egipton. Egilea(k) EZEZAGUNA. Berria, Euskal Editorea SM 2014 (1)\n... 1539 eta 1075 urteen arteko arrastoak dituzte; Inperio Faraoniko Berriaren garaikoak, alegia.\n...rrera erabat mindutako ingurune batean. Otomandar Inperioaren suntsimenduak utzi eta denboraldi batez potentzia kolonial ...\n...>zutenen ondorengoak izateak, faxioak eta inperioak ezarritako zapalkuntza gure hizkuntza eta kulturaren egoera...\n75. Musika Hamabostaldia. Ivan Fischer. Budapest Festival Orchestrako zuzendaria. «Taldea garatzea gustatzen zait ». Egilea(k) ZABALA ARTETXE, Juan Luis. Berria, Euskal Editorea SM 2014 (2)\n...rkeztean. «Beti gustatu izan zait Austria-Hungariako Inperioko hainbat lekutatik datozen musikak uztartzea, inperio hori g...\n...Inperioko hainbat lekutatik datozen musikak uztartzea, inperio hori gaur egun ere inspirazio iturri bikaina izaten jarrait...\n...egitea, baina jakintzak hemen hasten dela Manexen inperioa!\n84. atala: Maitasuna ez da jolasa. Egilea(k) , GOENKALE. Goenkale, Euskal Irrati Telebista 2009 (2)\n...ITTO .- (serio) Agian, handitxo geratzen zaik " inperioa".\n...barretsu) Ez, neu naiz egunen batean ontzien inperioa heredatuko duena.\n90 urte euskal prentsan: Gorputz atalak. Egilea(k) IRAZUSTABARRENA, Nagore. Argia, Komunikazio Biziagoa, S.A.L 2009 (1)\n...lmen kritikak. Star Wars filmaren kritika, adibidez, inperioaren aurkako borroka pantailatik kanpo ere existitzen dela gogor...\n... Carolek zera idatzi du kantu horren haritik: � Inperio amerikarreko buru izatear dagoen norbait protesta kantuak e...\n...ateko azkeneko urtean.Jon Huntsman kimika-enpresa inperio handi bateko sozioa; Ron Paul, askatasuna, giza eskubideak ...\nAEBak Somalian ari dira probatzen ezkutuko gerra inperial berria. Egilea(k) ZUBIRIA KAMINO, Pello. Argia, Komunikazio Biziagoa, S.A.L 2017 (3)\n...iok osatu ditu xehetasun argigarriz: "AFRICOM izeneko inperio sekretua: AEBetako armadak nola bihurtu duen Afrika gerra m...\n...>. Ahaztua edo ezkutatua bai albistegietatik, baina inperioko militarrek oso hurbiletik zaindua beren estrategia berrien ...\nSomaliako ereduko gerra berrietan, inperioak incognito moduan jokatzen du eta lortzen du AEBetan bezala ...\n...rala eta arrazakoak indartu dira krisiaren erdian. Inperioaren gainbeheraren zauriak oso sakonak eta agerikoak dira. Orain...\n...ehar dugu».Interes gatazkakNolanahi ere, inperio ekonomiko erraldoi baten jabe izatea kezka iturri bihurtu d...\n... kazetari beteranoak ez du zalantzarik, Afganistan inperioen hilerri izan da, eta izango da aurrerantzean ere. �1982an a...\nANALISIA. Sanz, merkataria. Egilea(k) BARANDIARAN, Alberto. Berria, Euskal Editorea SM 2008 (1)\n...kuntzak alegia, dira ikasi beharrekoak. Inperioen hizkuntzak, hizkuntza zibilizatuak esatea falta zitzaion.\nARKUPEAN. Gaizka Aranguren. Osasuna, ikur hori. Egilea(k) ARANGUREN, Gaizka. Berria, Euskal Editorea SM 2015 (1)\n... bat azken 80 urteotan. Aurreko 420 urteotan inperioarekin aberatsago egin zirenek halaxe egin zuten ere bai. Nafarroa...\nARKUPEAN. Jule Goikoetxea. Hiritarkeria. Egilea(k) GOIKOETXEA, Jule. Berria, Euskal Editorea SM 2015 (1)\n...netik atera ahal izango gara, oligarkikoki, inperio alemanaren europar onespenarekin, gure obedientzia akredita...\n...lki handitzeko saioa izan zen. Genozidioaren, inperioaren eta zurien nagusitasunaren aurkako alarma oihu bat zabaltze...\n...ekin merkataritza hitzarmen bat testuinguru izanik- Inperio garaiko Txinan dago kokatua, komunismoarekin edozein lotura...\n...guztietan daude nazio-zapalkuntzaren adibide gordinak: inperio eta estatu dinastikoen garaitik hasita, kapitalismoaren ald...\nAbertzaleak eta ezkertiarrak. Egilea(k) ZABALO BILBAO, Julen. , ELKAR 2015 (11)\n...idean zehar: sistema bakarra, nazio-estatua, inperioa, aliantza orokorra, langileriaren edo erlijioren baten gara...\n...bailukete onartuko beste kulturaren baten nagusitasuna. Inperio klasikoen bidetik ere zaila litzateke, gaur egungo aurrerak...\n...deszentralizazio handia zegoen eta. Ezaugarri hori inperioen egitura ahulei zor zaiela ematen du, ordea, eta ez asmo kon...\n...ukete lurralde handiak kontrolatzea eta bateratzea. Inperio militarrak eraiki litezke, indarkeriak halabeharturik, bain...\n...ktikoak aurkitzen ditu, zeren orain arteko inperio guztiek zatikatzera jo dute denboraz. Inperioek eurekin zat...\n8 Historian izan diren inperioak oinarri hartuta, Taageperak erakusten du euren batez bestek...\n...ko inperio guztiek zatikatzera jo dute denboraz. Inperioek eurekin zatiketaren hazia daramatela esan daiteke (Mann, 19...\n...audela osatuta. XX. mende hasierako Austria-Hungariako Inperioan garatu zuten teoria hau austriar-marxista deiturikoek, Otto...\n...ekonomikoa, aldiz, historian zehar izan diren inperioei atxiki dakieke. Eta, azkenik, unibertsalismoa berdintasunar...\n...Askotan aipatzen den adibide bat Austria-Hungariako inperioa dugu, hartan deszentralizazio handia zegoen eta. Ezaugarri ...\n...> historian: Grezia klasikoan, helenismoan edo Erromako inperioan, adibidez. Baina hegemonia aroa beherantz egiten hasten den...\nAfganistango gerra. Hamargarren urteurrena. Porrotean galdutako herria. Egilea(k) MUJIKA, Amagoia. Berria, Euskal Editorea SM 2011 (2)\n...> suntsitutako herria da. Asia erdialde osoa hainbat inperioren jabetzatik igaro ondoren, 1893an gaurko mugak finkatu ziren...\n...eak banaturik geratu ziren Afganistanen eta Indiako Inperio Britainiarraren artean.Historian gertu, baina duela urte as...\nINPERIO ZAHARREN UBERAN\n...rixka merkataritza-gune, harik eta Frantziako inperio kolonialean Dakarren itzalean amaitu zuen arte. Halaxe gogo...\n...> gotortuta mendetan, harik eta 1473an Songhai inperioak konkistatu zuen arte.


Gaurtik aurrera (urtarrilak 1), 2.000 medikamenturen prezioa jaitsi egingo da. | Consumer\nGaurtik aurrera (urtarrilak 1), 2.000 medikamenturen prezioa jaitsi egingo da.\nGobernuak neurri horrekin murriztu nahi du farmazia-gastu publikoa.\narabera: Osteguna, 2004ko urtarrilaren 01a\nUrtarrilaren 1ean, publikoki finantzatzen diren 7.000 sendagaietatik 2.000 baino gehiagoren prezioa jaisten hasiko da, medikamentuen erreferentzia-prezioei buruzko araudi berriak indarra hartzen baitu. Horrekin gastu farmazeutiko publiko handia murriztu nahi da.\nPrezioa gehien jaitsiko zaien sendagaietako batzuk Losec izeneko digestio-patologiaren aurkako botika bat dira, %80 jaisten dena, eta kolesterola jaisteko beste bat, Zocor, %70era iristen dena, 23,89 eurotik 7,26 eurora. Erditik behera antsiolitikoak ordainduko dira, hala nola Prozac, 27,51 eurotik 13,29 eurora.\nTeorian, araudia ez zen otsailaren hasiera arte hasiko, baina Osasun Ministerioak aurreratu egin zuen, industria farmazeutikoak ontziak berretiketatuta eduki zitzakeela eta gastuak handitzen jarraitzen zuela egiaztatu ondoren.\nFarmazia-industriak arauaren aurkako helegitea jartzea erabaki du, ordenak eragin handia izango baitu laborategietan: hogei bat enpresaren negozioa %20 murriztuko da, batez ere generikoen eta kapital nazionalaren fabrikatzaileena, eta horrek enpleguak eta ikerketako inbertsioak behera egitea ekarriko du. Farmaindustriak, orain, Osasunarekin negoziatu nahi du nola aplikatuko diren erreferentzia-prezioak hurrengo urteetan, haien eragina graduatzeko. Farmaindustriaren kalkuluen arabera, laborategiek 40 milioi euro gastatu beharko dituzte prezio zaharrean biltegiratutako ontziak suntsitzearen ondorioz.\ngasto-eu medicamentos-eu publikoa


"Mendebaldeko ekologismoa zabaldu da iragan koloniala ahaztearen truke"\nMalcolm Ferdinand politogo eta Ingurumen ingeniaria Martinika uhartean sortu zen eta Frantziako CNRS Ikerketa Zientifikoen Zentro Nazionalean ari da ikerlari. 2019an plazaratu du Ekologia dekoloniala: ekologia pentsatu Karibeetatik liburua, mundu frankofonoan oihartzun puska bat eduki duena. Ezaguna da ere bananondoei jaurtitzen zaien klordekona pestizidak herritarrei eragin dizkien kalteen salaketan egin duen lanagatik. Sébastien Malok elkarrizketatu du 2020ko Giza Eskubideen FIFDH zine festibalaren emankizunetako batean.\nMalcom Ferdinand irakasle martinikatarra. (Argazkia: ISO)\nMalcom Ferdinand: Ikerketa honetan bultzatu nauen ideia nagusia zera izan da: nola pentsatu ekologia, krisi ekologikoa, abiatuta Karibeetako mundutik, Karibeetako testuinguru eta kosmogonietatik, zehazkiago eskualde honek daukan esklabismo historiatik abiatuta.\nZer esan nahi duzu zuk ‘ekologia dekoloniala’ esatean?\nNire ikasketetan, eta baita bizitzan ere, topo egin dut liburuan ‘eten bikoitza’ [double fracture] deitzen dudan horrekin, modernitatearen eten bikoitzarekin: alde batera kolonialismoaren ondareak, pentsamendu postkolonialak, dekolonialak… eta beste aldera ekologiari eta ingurumenari lotutako pentsamenduak.\nXX. mende erdi aldean izan dira modernitatearekin kritiko aritu diren mugimenduak: batetik mugimendu ekologista bere aldaera guztiekin, eta bestetik mugimendu independententistak, antikolonialistak, pentsamendu postkolonialak, dekolonialak. Biak modernitatearekiko kritikoak baina bakoitzak bere bidea egin dutenak, elkarrekin gurutzatu gabe, elkarren artean benetan eztabaidatu gabe.\nHaustura bikoitz hori nabari daiteke, hasteko, ekologisten inguru soziologikoan: ezaguna da militantziaren osaketan gutxiengo beltz eta arrazializatuetako jende gutxi ageri dela Gobernuz Kanpoko Erakunde ekologistetan, Atlantikoaren bi aldeetan, izan Frantzian edo AEBetan, edo bi Ameriketan. Mugimenduen osaketa soziologikoa aipatu dugu baina berdin aipa dezakegu krisi ekologikoa aztertzeko ekologistek eraiki dituzten erreferentzia kontzeptualen mundua ere. Erreferentzia horietan ere deigarria da zein urriak diren pertsonalitate arrazializatuak, diasporakoak, beltzak nagusiki.\nGertatzen dena da bere oinarrietan, pentsamenduan, osaketan, praxian… Mendebaldeko mugimendu ekologistak bazter utzi duela modernitatearen alde dekoloniala, eta bereziki esklabismoaren historia. Ausentzia hau modu mingarrian erakusten du mugimendu ekologistaren hasierako koadroak. Ekologiaren hiztegi askotan, pentsamendu ekologistaren erreferentzia edo genealogia egiterakoan bi izen aipatzen dira sarri: Henry David Thoreau AEBetan XIX. mendean eta Jean-Jacques Rousseau Suitzan, suitzarrok oso ondo ezagutzen duzue. Hor daude Thoreauren Walden liburua eta Rousseauren Les Rêveries du promeneur solitaire.\nAipamen horiek erakusten dituzten koadroetan dauzkazu bi gizon, familia onetan jaioak, zuriak eta naturarekiko harreman asozial bat daukatenak: bakarrik ari dira, beste inor barik. Dudarik gabe ez-gizakiekin badauzkate harreman eko-sozialak baina funtsean dira gizon zuri eta libreak gizarte post-kolonial eta post-esklabistetan, batzuetan gizarte kolonial eta esklabistetan.\nEsklaboak Afrikatik Europara eta Ameriketara zeramatzaten itsasontzietako baten sotoan pilatuta, Bristolen aurkitutako garaiko irudi batean. (Irudia: Wikipedia)\nEgiten duzun ohar historiko oso interesgarri hori, egia esan, ez zaio beste askori entzun. Baina horrez gain, zerk egiten du gaurko ekologismoa ekologismo kolonial?\nHasteko, garrantzitsua da diskurtsoa deseraikitzea, nabarmentzea diskurtso ekologista soilik zabaldu ahal izan dela iragan koloniala isiltzearen baldintzapean. Honek esplika dezake zergatik dauzkagun gaur hainbat kontzeptu eta pentsamendu gai ez direnak Lurreko biztanleen gehiengoaren esperientziak kontuan hartu eta azaltzeko, batik bat kolonizatuak izan diren eta migrazio kolonialen emaitza diren populazioen esperientziak.\n"Antropozenoa kontzeptuak edo kolapsoaren teoriek sustatzen dute zurien errugabetasuna. Negrozenoa kontzeptuarekin nabarmendu nahi dut modernitatearen sorreran esklabo salerosketak eduki duen garrantzia”\nHorrek esan nahi du gure gramatikak, gure hiztegiak, bere definizioetan bertan bazterrean uzten dituztela nahitara edo nahi gabe planetako biztanleen zati handi bat. Antropozenoa bezalako kontzeptuak, edo kolapsoaren teoriek… kontzeptuok funtsean sustatzen dute Gloria Wekkerrek liburu eder batean ‘zurien errugabetasuna’ [white innocence] izendatu zuena. Honek guztiak ondoriotzat dakar mugimendu ekologista urruntzea Lurraren parte oso batengandik.\nZuk Negrozenoa aipatzen duzu Antropozenoaren alternatibatzat… Zer esan nahi du horrek?\nAntropozenoa kontzeptu berria geologokoek proposatu zuten eta oso kritikatua izan da, batik bat antropologoen aldetik, kontzeptu horrekin ezin direlako ulertu Lurreko ekosistemen suntsiketa eragin dutenen arteko desberdintasunak. Ondo dakigu gaurko klimaren beroketa eragin dutenak ez direla izan Nairobiko, Port-au-Princeko edo Martinikako txabolategietan bizi diren pertsonak, baina Anthropos-Gizakia bezalako abstrakzioa asmatuz homogeneizatzen eta mozorrotzen dira dauden hainbeste desberdintasun eta botere harreman desberdin, suntsiketa horien osagaiak diren hainbeste injustizia. Izaki abstraktu hori sortuta injustiziak isilpean geratzen dira.\nAnna Tsing, Donna Haraway eta beste hainbat antropologok, edo Andreas Malm bezalako pentsalariek, Christophe Bonneueil edo Jean-Baptiste Fresoz bezalako historialariek… bestelako kontzeptuak proposatu dituzte terminoan bertan azal daitezen botere harreman desberdinak, hala nola Kapitalozenoa [Capitalocène], Plantaziozenoa [Plantationocène] eta abar. Nire liburuan, egia, aipatzen dut Negrozenoa nabarmendu nahian modernitatearen sorreran Atlantikoan zeharreko esklabo salerosketak eduki duen garrantzia eta baita ere esklabo eramandako afrikarrek Lurraren populatze kolonialean bete duten papera.\nAsmoa ez da Antropozenoa baino kontzeptu unibertsalago bat sortzea, Antropozenoa beste hitz batez ordezkatzea. Ni ez nago Lurreko esperientzia guztiak hitz bakar batean bil daitezkeela uste duen fikzio horretan, gaur bizi dugunaren hainbat dimentsio bilduko dituzten hitzen pluralitatearen alde nago. Negrozeno kontzeptuak azpimarratzen ditu esklabismoaren dimentsio politikoa eta soziala. Hots, nabarmentzen du gizakiaren morrontza baina baita ere horren dimentsio metaboliko eta energetikoa, gizaki zapalduok izan baitira bortizkerian oinarritutako ekonomia horiek, gizakiak bezala ekosistemak suntsitu dituzten sistema hori elikatu duten energia eta lehengaia.\nIngurumen Justiziaren aldeko mugimendu berria ari da zabaltzen, arrazismoa eta ingurumena lotzen dituena.\nZure ikerlanak batik bat Frantzian zentratzen dira eta Frantziak itsasoaz haraindi egin duen kolonizazioaz. Uste duzu hor aurkezten dituzun gaiek badutela izaera unibertsalago bat, beste adibideetara aplikagarriak direla?\nNire sustraiak Karibean daude eta Karibea ez da soilik frankofonoa. Horregatik nire liburuan kapitulu bat Puerto Ricori eman diot, beste bat Haitiri. Baina sustraiak ditut Mendebaldean ere eta eztabaidan ari naiz Mendebaldeko pentsamendu ekologisten tradizioarekin. Honek Mendebalde osoa hartzen du, bere inperio izaerari baitagokio, Hexagonoaren eta honek itsasoz beste aldean dauzkan lurraldeen markoa gainditzen du. Izan dadin Maurizio uharteetan edo Indotxina deitu zitzaion hartan, Herbehereen kolonia izandako Indonesian edo Amerikako Estatu Batuetan bertan.\n"Mendebaldeko ekologismoak bazter utzi du modernitatearen alde dekoloniala, eta bereziki esklabismoa (...) ekologismoa asmatu balute bezala gizon zuri batzuek natura birjina batean paseatuz” "\nNuklearren adibidea har dezagun, esate baterako. Mugimendu ekologista hein handi batean sortu da bonba nuklearraren kritikaren gainean, oso nabarmen Greenpeaceren kasuan. Mugimendu honek, teknikaren kritikazko testuinguru zabalago batean kokatzen den mugimenduak, isiltzen du teknika horiek posible egin dituena egoera koloniala izan dela. 1945ean Hiroshima eta Nagasaki gainean leherrarazi ziren bonba atomikoak Kongoko uranioz eginak zeuden.\nHor ikus dezakezu teknikaren kritika antikoloniala egin duten jendeekin aliantzarik lotu barik egin dela bidea. Kolonizatuak teknika horien kontra ari ziren, adibidez AEBetan Navajo jendeak, Manhattan proiektua aurrera atera eta bonben leherketen probak egiteko beren lurretatik kanporatu zituztenak. Ghanako jendea, Kwame Nkrumah buru, frantsesek Algeriako basamortuan proba atomikoak egitearen kontra aritu ziren. Azken finean, beti egon dira herri kolonizatuak aurre egin diotenak bai beren gorputzak eta bai Lurra suntsitzeko ahaleginari.\nAlabaina, kontakizun bat asmatu da batzuei abantaila ematen diena orain arte gertatutakoaren erantzukizunak ahaztuz, ekologismoa asmatu balu bezala gizon zuri batek pasioan zebilela natura birjina batean… natura hori berez batere ez zenean birjina, gainera. Hori eginez ekologismoa despolitizatu da, eta horrela iritsi gara gaurko egoerara, non jarraitzen den diskurtsoetan ere errepikatzen lehengo bazterketen berdinak.\nNavajo jendea AEBetan protesta egiten beren lurretan uranio meategiek egindako suntsiketen kontra. (Argazkia:Grand Canyon Trust)\nHonek, beraz, ekarri gaitu bi aktibista sail sortu eta jardutera paraleloan, batetik aktibista antikolonialistak eta bestetik ekologistak. Konta’iguzu bikoiztasun honen sorrera eta zergatik iruditzen zaizun kaltegarria. Eta zer egin litekeen biak elkarrizketan has daitezen.\nHausturak sustraiak dauzka modernitatearen oinarri kolonialetan. Adibide bat jartzeko, John Muir AEBetan parke nazionalen sortzailea izan zenak wilderness [basatia, gizakiak ukitu gabea, elkarrizketatzaileak frantsesez itzuli nature vièrge, natura birjina] aipatzen duenean, hizkera arrazista darabil naturaz mintzatzeko, natura horretan bizi diren Ameriketako Lehen herriak kanpo uzten baititu bizi diren leku horietatik.\nAntzekoa esan daiteke Frantziari dagokionez Pierre Poivre famatuaz Maurizio uharteez ari denean; leku hartan basoen suntsiketaren eta klima aldatzearen arteko lotura egiten lehena izan zen gizon hau kolonia esklabista bateko arduraduna zen, bera ere esklaboen jabea. Beraz, haustura ez dute eragin kolonizazioaren kontra borrokan ari direnek, alderantziz baino: ekologismoaren diskurtsoa eraiki dutenek aipatu barik arraza, arrazismoa eta kolonialismoa, horiek eragin dute haustura. Ondorioz, gaur egun badirudi diskurtso antiarrazista eta diskurtso ekologista bi mundu ezberdin direla.\nZer gertatu da, orduan? Herri kolonizatutzat beren duintasuna berreskuratzeko borrokan, beste teoriko batzuek bazter utzi dituztela gai ekologikoak, gaur munduan gertatzen denarekin zuzeneko zerikusia dutenak. Ziurrenik, sentitu dutelako mugimendu ekologistetan ez zeukatela tokirik herri indigena eta kolonizatuen arazoek. Elkarrenganako mesfidantza bat dago, zoritxarrez.\nZergatik uste duzu dela zoritxarrekoa?\nKaltegarria da, kontraproduktiboa delako ekosistemak defenditu nahi izatea aldi berean ohartu gabe ez baldin bada aldatzen gizakien gaineko zanpaketa ez dela konponduko ekosistemari egiten zaion zanpaketa. Eta beste aldetik, pentsamendu antikolonialistari dagokionez, nabarmena da hondamendi ekologikoen lehen biktimak direla herri arrazializatuak, herri kolonizatuak, hegoaldekoak. Beraz, egiteke dago aliantza bat gaur jokoan dagoen arazo ekologikoaren ikuspegi askoz baterakoiagoa antolatuko duena.\nAlabaina, aliantza hau ezingo da egin orain arte hausturaren azterketa kritikoa egin gabe, pentsamendu ekologistak kolonialismoaren historiaz egin duen ezkutatzearen azterketa kritikoa.\nJohn Muir, AEBetako parke nazionalen eta ‘wilderness’ (basatia) kontzeptuaren sortzailea. (Argazkia: Wikipedia)\nAliantza hau gertatuko den itxaropenik baduzu? AEBetan, esaterako, bada mugimendu oso indartsua Environmental Justice [Ingurumen Justizia] izenekoa, ingurumenaren arazoek jende arrazializatuetan dauzkan ondorioak barnatzen ahalegintzen dena…\nEkologia dekoloniala ez dut nik liburu honetan asmatu, 2019an, herri askok hori egiten dute askoz lehenago. AEBetan bertan, aipatzen duzun mugimenduak baino askoz lehenago ildo hori jorratu dute lehen herrietako jendeek, esklabotzatik ihesi joandakoek eta beste. Egia da AEBetako Ingurumen Justiziaren [Environmental Justice] aldeko mugimendua oso interesgarria dela, arrazismoa eta ingurumena lotzen dituelako, kontzeptua bera erantzun bat da haiek salatzen duten ‘ingurumen arrazismoa’ ideiari. Baina arriskua dago ahalegin hau ere errekuperatua izan dadin iragan kolonialari estalkia jartzeko berriro.\nHori gertatu da Frantzian, esaterako: hemen ingurumen justiziaren aldeko mugimendua erabat modu despolitizatuan ezarri da. Frantzian uste da gai hau bestela planteatzen dela AEBetan, han arrazakeria handia dagoelako, baina hemen desberdintasunak ez direla hango modu berean gertatzen… funtsean, jarraitzen da pentsatzen arrazakeriak eta kolonialismoaren aferak ez daukatela batere zerikusirik ekologismoarekin.\n"Ingurumenari egindako suntsiketak aitortu nahi dira aitortu barik herri indigenen gaineko zanpaketak. Horregatik dauzkagu hain diskurtso exotikoak: ‘begira nola bizi diren lehen herriak, naturarekin harmonian’"\nAlabaina, ez dugu bistatik galdu behar zera: azken 500 urteotan Lurrak jasandako ekosistemen galera soilik posible izan dela lehen herrien zapalketaren gainean, hori mundu osoan, Ameriketan, Afrikan, Asian. Gaur aitortu nahi ditugu ingurumenari egindako suntsiketak aitortu barik herri indigenen gaineko zanpaketak. Horregatik dauzkagu hain diskurtso exotikoak: “Begira nola bizi diren lehen herriak, naturarekin harmonian”, txalotzen da bizimodu hori, kosmobisio hori, aldi berean ontzat eman gabe herriok oraindik ere egiten dituzten justizia eskeak.\nJoan den urtean, Frantziaren mende dagoen Polinesiatik Oskar Temaruk auzitara eraman du Frantziako estatua gizateriaren aurkako krimenak egin izanagatik proba atomikoak bertan burutzean. 1995a arte 196 leherketa atomiko egin zituen Frantziak Aljerian eta Polinesian eta oraindik ez da justiziarik egin. Bonba horietako batzuek Japonian AEBk leherrarazitakoak baino hainbat aldiz bortitzagoak izan dira, pentsa bertako jendeei ze nolako kalteak eragin dizkieten.\nZuk galdetura itzuliz, bai, egia da zenbait zubi eraiki dela baina askoz zubi sendoagoak izan behar dute, eta justizia ez dadila egin soilik herri guztien arteko bakan batzuentzako, denentzat baizik.\nGreenpeaceko fundatzaileak 1968an, nuklearren aurkako ekitaldi batean. (Argazkia: Greenpeace)\nBukatze aldera, garaiotan ikusten ari gara teoria malthusianoen indarberritze bat mugimendu ekologisten artean, batik bat klimaren aldaketaren borrokan dabiltzanetan. Diote “haur gutxiago jaiotzen baldin badira, eman dezagun Nigerren, jaiotze tasa altuenak dauzkaten herrialdeetan, izango da nahikoa Lurreko jende guztientzako, horra klimaren aldaketaren soluzioa”. Iruditzen zaizu pentsaera hori indartzearen arriskua dagoela?\nEz da hanka-sartze bat, diskurtso arrazista bat da argi eta garbi. Zeren eta beti herrialde arrazializatuak baitira beren ugaritzea mugatu beharra omen daukatenak. Eta diskurtso oso-oso misoginoa da, berriro ere aipatzen duelako emakume arrazializatu eta kolonizatuen sabelak kontrolatzea. Abiatzen baldin bagara soilik Lurrean bizi behar duten gizakien kopuruak aipatzen dituen diskurtso batetik, kontuan eduki gabe zein bizimodu ezberdinak daramatzaten iparramerikar batek, suitzar batek edo frantses batek eta, kontrastean, Nigerreko batek… eta bizimodu horiek zein ondorio izango dituzten… ezberdintasunak berdindu nahian ari gara, Antropozeno kontzeptuarekin egin bezala. Krisi ekologikoaren erantzukizuna [malthusianismoarekin] ezartzen duzunetik emakume beltzen sabelen ustezko gehiegizko produkzioan, diskurtso arrazista eta misoginoa ari zara egiten.\nHonek ez du esan nahi herriek ez dutenik eduki behar gogorik beren demografia egokitzeko. Baina aipatzen duzun diskurtsoa aspalditik dator, eta beti ere Mendebaldearen erantzukizunak lausotu nahi ditu. Arazoa ez balitz bezala nola bizi garen AEBetan edo Europan, gure kontsumoa, gure kontsumoaren ondorioak nola esportatzen ditugun, guregandik urrun zabaltzen dugun bortizkeria…\nAmazoniako Yanomami etniako ama-semeak. (Argazkia: Wikipedia)


Lasto jasotze txapelketa ostiralean jokatuko da - Tolosaldeko ataria\nLasto jasotze txapelketa ostiralean jokatuko da\nAsier Imaz 2014-06-24 11:08\nEuskal Herriko Lasto Jasotze Txapelketa jokatuko da hilaren 27an, Diman. 20:00etan hasiko da proba, eta zortzi herri kirolari ariko dira lehian. Gipuzkoatik bi joango dira, eta biak, eskualdekoak: Andoni Agirreurreta asteasuarra eta Peio Argaia zizurkildarra.\nParte hartzaileek 45 kiloko lasto fardoa altxa beharko dute, zazpi metroko altuerara. Iazko irabazlea, Jose Martin Bustinza Tubi Diman izango da ostiralean.\nBaliarrainen jokatu zen Euskal Herriko txapelketa joan den urtean, eta bigarren Lander Otermin ibartarra izan zen. Aurten, ordea, Otermin ez da txapelketara joango. Andoni Agirreurreta izan zen iaz hirugarren, eta aste honen amaieran, postu hori hobetzera joango da Dimara.\nkirola Asteasu Zizurkil


Alavabusek % 70ko eskaria izan du abuztuan - Deia\nIazko zifrak mantendu ditu\nAlavabusek % 70ko eskaria izan du abuztuan\ndeia.eus 31.08.2020 | 16:46\nGASTEIZ. Koronabirusaren pandemiak eragindako egoera berezia sufritu arren, Alavabusek % 70eko eskaria izan du abuztuan. Gasteiz Arabako eskualde eta probintzia mugakideekin lotzen duen zerbitzuak iazko epe berean erregistratutako datuak mantendu egin ditu. Aurreikuspenen arabera, hilean 72.000 bidaiari baino gehiago izango dira, BilboLogroño eta Bilbo-Iruñea ibilbide luzeko lineak barnean sartuta.\nAlavabusen lineetako bidaiarien kopuruak nabarmen egin du gora, ekainaren 22an zerbitzuen % 100 berreskuratu zenetik, konfinamendua amaitu zenean. Igoera hori egon da nahiz eta mugikortasuna nabarmen murriztu ohi den uztailean eta abuztuan, eskola oporren eta lan oporren hilabeteak direlako.\nBide Azpiegituren eta Mugikortasunaren Sailak % 100era igo zuen ekainaren 22an Araba Erdialdeko, Aiarako eta Arabako Errioxako emakidetan bildutako foru lineen zerbitzu maila, bai eta Gasteiz Durangorekin eta Miranda de Ebrorekin lotzen dituztenena ere, arabarren mugikortasuna bermatzeko, eskaria berreskuratzen laguntzeko eta foru garraio publikoa Arabako mugikortasunaren ardatz gisa finkatzeko.\nJavier Hurtado Bide Azpiegituren eta Mugikortasunaren Saileko foru diputatuak positiboki baloratu du erabaki horri arabarrek emandako erantzuna, eta foru garraio publikoan konfiantza izateko mezua zabaldu du. "Herritarren erantzuna oso positiboa izaten ari da, eta hori dela-eta mugikortasun iraunkorraren aldeko gure apustua berresten dugu legegintzaldi honetako lehentasun gisa. Garraio publikoak lurraldeko mugikortasunaren ardatza izaten jarraitu behar du.\nBilbo-Logroño eta Bilbo-Iruñea ibilbide luzeko lineak, biak ere jatorria eta helmuga Arabatik kanpo dutenak, oraindik ere zerbitzuaren % 100aren azpitik dauden foru eskumeneko linea bakarrak dira, eskari txikiagoa baitute. Hala ere, erabiltzaileen kopurua pixkanaka hazten ari da konfinamenduaren amaieratik, eta linea horiek bata % 85eko eskaintzarekin eta bestea % 65ekoarekin jarduten ari dira jada.\nBide Azpiegituren eta Mugikortasunaren Sailak eta linea horien enpresa emakidadunek eskariaren bilakaera aztertzen jarraituko dute, zerbitzua unean uneko premietara egokitzeko.\nBIDAIARI GEHIAGO ESKUALDE GARRAIOAN\nAlavabuseko lineen eskariaren bilakaera positiboa bada ere, koronabirusa baino lehenagoko kopuruen azpitik dago oraindik. Eskualdeko garraioaren kasuan eskariak 2019ko kopuruak gainditu ditu jada: aurreikuspenen arabera, landagune txikiak eskualde buruekin lotzen dituen zerbitzu horrek 4.800 bidaiari inguru izango ditu uztailean eta abuztuan, 2019ko uztailean eta abuztuan baino % 9 gehiago.\n"Eskualde garraioa osasun krisialdiaren hasieratik ari da % 100eko eskaintza ematen, kontuan izanda funtsezko egitekoa betetzen duela eta zein den erabiltzaileen profila: adinekoak, gidabaimenik ez duten pertsonak... Arabarrak zerbitzu horri balioa ematen diote, eta erantzun oso positiboa ematen ari dira, gure aurreikuspenak ere gainditu ditu eta", aitortu du Javier Hurtado diputatuak.\nBide Azpiegituren eta Mugikortasunaren Sailak gogorarazi du indarrean jarraitzen dutela zenbait segurtasun neurri, foru lineen enpresa emakidadunen erabiltzaileen eta langileen osasuna babesteko, hala nola maskara nahitaez erabiltzea, ahal bada BAT txartela erabiltzea tiketa ordaintzeko, eserlekuen lehen ilara ez erabiltzea, ibilgailuaren atzeko atetik sartzea (Alavabus) eta garbiketa, desinfekzioa eta aireztapena areagotzea.\nOrdutegiei, ibilbideei eta segurtasun neurriei buruzko informazio guztia, eta foru lineetako tiketen erosketa eta erreserba aurreratuak Alavabusen web atarian daude eskuragarri.\nTRAFIKOA JAITSI DA AP-1EAN\nBestalde, eta Arabako mugikortasunari buruzko datuekin jarraituz, AP-1 autobidearen Arabako zatian ibilgailuen trafikoak beherakada nabarmena izan du udako hilabeteetan, pertsonen eta salgaien zirkulazioa murriztu egin delako koronabirusaren krisiaren ondorioz. Hartara, AP-1eko trafikoa % 24 jaitsi da uztailean, eta % 28, abuztuko lehen hamabostaldian.\nUrte hasieran, 2020ko urtarrilean eta otsailean, % 3 baino gehiago egin zuen gora zirkulazioak, baina joera hori hautsi egin zen osasun larrialdiak eztanda egin zuenean. Hala, martxotik aurrera, ibilgailuen trafikoa nabarmen jaitsi da Gasteiz eta Eibar lotzen dituen autobidearen Arabako zatian: -% 40 martxoan, -% 80 apirilean, -% 66 maiatzean eta -% 36 ekainean.\nJaitsiera hori arindu egin da uztailean eta abuztuan, konfinamendua amaitu ondoren; hau da, % 24ko jaitsiera egon da uztailean eta % 28koa abuztuan, eta % 35eko jaitsiera metatua urtarrilaren 1etik abuztuaren 15era.